qundao/data-zh-poetry huggingface dataset:
满江红（再和诸人元夕新赋）
作者：何澹
朝代：宋

乐禁初开，平地耸、海山清绝。千里内、欢声和气，可融霜雪。盛事总将椽笔记，新歌翻入梨园拍。道古来、南国做元宵，今宵别。灯万碗，花千结。星斗上，天浮月。向玉绳低处，笙箫高发。人物尽夸长乐郡，儿童争庆烧灯节。疑此身、清梦到华胥，朝金阙。
满江红（和阵郎中元夕）
作者：何澹
朝代：宋

灯夕筵开，人物共、英词三绝。环坐处、袖中珠玉，郢中春雪。红烛星繁销夜漏，紫霞香满催歌拍。算新年、何处不风光，三山别。云表殿，千层结。花藉锦，添明月。更浮屠七塔，万枝争发。多谢一天驱宿霭，故教三日成佳节。更何须、海上觅蓬莱，真仙阙。
滿江紅
作者：何澹
朝代：宋

樂禁初開，平地聳、海山清絕。千里內、歡聲和氣，可融霜雪。盛事終將椽筆記，新歌翻入梨園拍。道古來、南國做元宵，今宵別。燈萬碗，花千結。星斗上，天浮月。向玉繩低處，笙簫高發。人物盡誇長樂郡，兒童爭慶燒燈節。疑此身、清夢到華胥，朝金闕。
滿江紅
作者：何澹
朝代：宋

燈夕筵開，人物共、英詞三絕。環坐處、袖中珠玉，郢中春雪。紅燭星繁銷夜漏，紫霞香滿催歌拍。算新年、何處不風光，三山別。雲表殿，千層結。花籍錦，添明月。更浮屠七塔，萬枝爭發。多謝一天驅宿靄，故教三日成佳節。更何須、海上覓蓬萊，真仙闕。
玉香洞
作者：何澹
朝代：宋
体裁：七言绝句

玉梅几岁隔樊墙，剖破籓篱两雁行。青眼相看到头白，洞中无客自吹香。
玉香洞
作者：何澹
朝代：宋

玉梅几岁隔樊墙，剖破籓篱两鴈行。
青眼相看到头白，洞中无客自吹香。
玉香洞
作者：何澹
朝代：宋

玉梅幾歲隔樊牆，剖破籓籬兩鴈行。
青眼相看到頭白，洞中無客自吹香。
登绕花台
作者：何澹
朝代：宋

诗翁当日上凌风，面面看花得句工。我亦巡檐来索笑，古今人意略相同。台因水部将花绕，隐为耶溪号小山。且在我家为故事，若言衣钵有惭颜。
登绕花台二首
作者：何澹
朝代：宋

台因水部将花绕，隐为耶溪号小山。且在我家为故事，若言衣钵有惭颜。
登遶花台·其一
作者：何澹
朝代：宋
体裁：七言绝句

诗翁当日上凌风，面面看花得句工。我亦巡檐来索笑，古今人意略相同。
登遶花台·其二
作者：何澹
朝代：宋

台因水部将花遶，隠为耶溪号小山。
且在我家为故事，若言衣钵有惭颜。
登遶花臺·其一
作者：何澹
朝代：宋

詩翁當日上凌風，面面看花得句工。
我亦巡簷來索笑，古今人意略相同。
登遶花臺·其二
作者：何澹
朝代：宋

臺因水部將花遶，隠爲耶溪號小山。
且在我家爲故事，若言衣鉢有慚顔。
紅梅
作者：何澹
朝代：宋

冷淡梳粧不入時，故將粉面以朱施。
風標可作孤山殿，枝葉能令北客疑。
及與松筠論舊故，未容桃李强追隨。
芳名亦占羣花上，所恨無功到鼎彝。
红梅
作者：何澹
朝代：宋
体裁：七言律诗

冷淡梳妆不入时，故将粉面以朱施。风标可作孤山殿，枝叶能令北客疑。及与松筠论旧故，未容桃李强追随。芳名亦占群花上，所恨无功到鼎彝。
红梅
作者：何澹
朝代：宋

冷淡梳粧不入时，故将粉面以朱施。
风标可作孤山殿，枝叶能令北客疑。
及与松筠论旧故，未容桃李强追随。
芳名亦占羣花上，所恨无功到鼎彝。
群花盛开
作者：何澹
朝代：宋

荣观新移阆苑栽，芳丛衒昼锦花开。谁知妙手参元化，顷刻青红照玉杯。向阳花木易培栽，略借春风已自开。多谢青宫能长养，一枝先压紫霞杯。
群花盛开·其一
作者：何澹
朝代：宋
体裁：七言绝句

荣观新移阆苑栽，芳丛衒昼锦花开。谁知妙手参元化，顷刻青红照玉杯。
群花盛开二首
作者：何澹
朝代：宋
体裁：七言绝句

向阳花木易培栽，略借春风已自开。多谢青宫能长养，一枝先压紫霞杯。
群花盛开二首
作者：何澹
朝代：宋

荣观新移阆苑栽，芳丛炫昼锦花开。谁知妙手参元化，顷刻青红照玉杯。
群花盛開·其一
作者：何澹
朝代：宋

榮觀新移閬苑栽，芳叢衒晝錦花開。
誰知妙手參元化，頃刻青紅照玉杯。
群花盛開·其二
作者：何澹
朝代：宋

向陽花木易培栽，略借春風已自開。
多謝青宮能長養，一枝先壓紫霞杯。
萝衣洞
作者：何澹
朝代：宋

萝衣晴带护烟簑，楚国狂夫尚作歌。
石影到溪千丈劲，藤痕入目八分多。
泉分小白山中雨，衣取云门寺顶荷。
洞口樵人谁语汝，茶过相遇更相过。
萝衣洞
作者：何澹
朝代：宋

萝衣晴带护烟蓑，楚国狂夫尚作歌。石影到溪千丈劲，藤痕入目八分多。泉分小白山中雨，衣取云门寺顶荷。洞口樵人谁语汝，茶过相遇更相过。
萝衣洞
作者：何澹
朝代：宋

萝衣晴带护烟蓑，楚国狂夫尚作歌。石影到溪千丈劲，藤痕入目八分少。泉分小白山中雨，衣取云门寺顶荷。洞口樵人谁语汝，茶过相遇更相过。
蘿衣洞
作者：何澹
朝代：宋

蘿衣晴带護烟簑，楚國狂夫尚作歌。
石影到溪千丈勁，藤痕入目八分多。
泉分小白山中雨，衣取雲門寺頂荷。
洞口樵人誰語汝，茶過相遇更相過。
詩一首
作者：何澹
朝代：宋

茂洪囏險扶傾厦，安石從容抗怒蛙。
習俗風流猶未改，短轅絲竹璧微瑕。
诗一首
作者：何澹
朝代：宋

茂洪囏险扶倾厦，安石从容抗怒蛙。习俗风流犹未改，短辕丝竹璧微瑕。
诗一首
作者：何澹
朝代：宋

茂洪艰险扶倾厦，安石从容抗怒蛙。习俗风流犹未改，短辕丝竹璧微瑕。
館中賞紅梅
作者：何澹
朝代：宋

石渠南畔小闌干，一種孤芳萬玉攢。
應爲癯儒嫌冷淡，故將素面汙鉛丹。
花前酒盞渾如夢，池上詩盟幸不寒。
美景要須公管領，轉頭還作隔年看。
馆中赏红梅
作者：何澹
朝代：宋

石渠南畔小阑干，一种孤芳万玉攒。应为癯儒嫌冷淡，故将素面汙铅丹。花面酒盏浑如梦，池上诗盟幸不寒。美景要须公管领，转头还作隔年看。
馆中赏红梅
作者：何澹
朝代：宋
体裁：七言律诗

石渠南畔小阑干，一种孤芳万玉攒。应为癯儒嫌冷淡，故将素面污铅丹。花前酒盏浑如梦，池上诗盟幸不寒。美景要须公管领，转头还作隔年看。
鷓鴣天
作者：何澹
朝代：宋

好景良辰造物慳。一年燈火遽摧殘。雨淋夾道星千點，雪阻遊人路九盤。停社舞，撤賓筵。謾燒銀燭照金蓮。不如我入香山社，一盞青燈說夜禪。
鷓鴣天
作者：何澹
朝代：宋

庾嶺移來傍桂叢。繞花安敢望凌風。癯儒合作孤芳伴，四面相看一笑同。冰照座，玉橫空。雪花零落暗香中。有人醉倚闌干畔，付與江南老畫工。
鹧鸪天·灯夕雨雪
作者：何澹
朝代：宋
体裁：词

好景良辰造物悭。一年灯火遽摧残。雨淋夹道星千点，雪阻游人路九盘。停社舞，撤宾筵。谩烧银烛照金莲。不如我入香山社，一盏青灯说夜禅。
鹧鸪天·绕花台
作者：何澹
朝代：宋
体裁：词

庾岭移来傍桂丛。绕花安敢望凌风。癯儒合作孤芳伴，四面相看一笑同。冰照座，玉横空。雪花零落暗香中。有人醉倚阑干畔，付与江南老画工。
鹧鸪天（灯夕雨雪）
作者：何澹
朝代：宋

好景良辰造物慳。一年灯火遽摧残。雨淋夹道星千点，雪阻游人路九盘。停社舞，撤宾筵。谩烧银烛照金莲。不如我入香山社，一盏青灯说夜禅。
鹧鸪天（绕花台）
作者：何澹
朝代：宋

庾岭移来傍桂业。绕花安敢望凌风。癯儒合作孤芳伴，四面相看一笑同。冰照座，玉横空。雪花零落暗香中。有人醉倚阑干畔，付与江南老画工。
云根峰
作者：何炳然
朝代：宋
体裁：古风

十洲仙子骑龙鹤，路阔云深贪舞跃。不知缥缈已无心，一朵飞来坠山脚。几度天风吹不开，数回山雨误飘来。直恐老龙招得去，千顷万顷游蓬莱。
千年古石
作者：何炳然
朝代：宋

怪底黄石公，乃是赤松子。
蒲柳不自强，一見顙應泚。
千年古石
作者：何炳然
朝代：宋
体裁：五言绝句

怪底黄石公，乃是赤松子。蒲柳不自强，一见颡应泚。
右凤洞
作者：何炳然
朝代：宋
体裁：五言绝句

上作千仞翔，下作千岩栖。箫韶在何处，苍梧云气迷。
右鳳洞
作者：何炳然
朝代：宋

上作千仞翔，下作千巖棲。
簫韶在何處，蒼梧雲氣迷。
大涤洞
作者：何炳然
朝代：宋
体裁：五言绝句

杳默閟虚旷，森爽离人寰。玉室非所诣，回首烟中山。
大滌洞
作者：何炳然
朝代：宋

杳默閟虛曠，森爽離人寰。
玉室非所詣，回首烟中山。
天柱峰
作者：何炳然
朝代：宋

終古鬰岧嶢，東南此撐柱。
當時若更高，恐礙日月路。
天柱峰
作者：何炳然
朝代：宋

终古郁岧峣，东南此撑柱。当时若更高，恐碍日月路。
天柱峰
作者：何炳然
朝代：宋

终古鬰岧峣，东南此撑柱。
当时若更高，恐碍日月路。
雲根峰
作者：何炳然
朝代：宋

十洲仙子騎龍鶴，路闊雲深貪舞躍。
不知縹緲已無心，一朵飛來墜山脚。
幾度天風吹不開，數回山雨誤飄來。
直恐老龍招得去，千頃萬頃遊蓬萊。
龍洞
作者：何炳然
朝代：宋

胡髯抱嵌巖，白雲擁萬里。
若弄華陽珠，我欲割左耳。
龙洞
作者：何炳然
朝代：宋
体裁：五言绝句

胡髯抱嵌岩，白云拥万里。若弄华阳珠，我欲割左耳。
句
作者：何熙志
朝代：宋

拓开天外无穷景，望尽坤维到处山。一山九顶灯常现，六月三峨雪未消。
句·其一
作者：何熙志
朝代：宋

拓开天外无穷景，望尽坤维到处山。
句·其一
作者：何熙志
朝代：宋

拓開天外無窮景，望盡坤維到處山。
句·其二
作者：何熙志
朝代：宋

一山九頂燈常現，六月三峨雪未消。
句·其二
作者：何熙志
朝代：宋

一山九顶灯常现，六月三峨雪未消。
咏賨城景物之胜
作者：何熙志
朝代：宋

欲说賨城好，先夸方物妍。
金羹收稻后，红腊落梅前。
照座梨偏紫，堆盘荔更鲜。
雪縢尤异产，应不数花笺。
咏賨城景物之胜
作者：何熙志
朝代：宋

欲说賨城好，先誇方物妍。金羹收稻后，红腊落梅前。照座梨偏紫，堆盘荔更鲜。雪縢尤异产，应不数花笺。
續題鄭國華昌州牛尾驛
作者：何熙志
朝代：宋

十年去國真悠悠，祇今便可行歸休。
平生意氣羞牛後，去踏金鰲頂上遊。
续题郑国华昌州牛尾驿
作者：何熙志
朝代：宋

十年去国真悠悠，祇今便可行归休。
平生意气羞牛后，去踏金鰲顶上游。
续题郑国华昌州牛尾驿
作者：何熙志
朝代：宋

十年去国真悠悠，祇今便可行归休。平生意气羞牛后，去踏金鳌顶上游。
詠賨城景物之勝
作者：何熙志
朝代：宋

欲說賨城好，先誇方物妍。
金羹收稻後，紅腊落梅前。
照座梨偏紫，堆盤荔更鮮。
雪縢尤異產，應不數花牋。
送程給事知越州
作者：何琬
朝代：宋

賀老溪山久寂寥，輟從青瑣去班條。
樓臺爽氣來蓬島，鼓角新聲壓海潮。
千里勸耕趨壟畝，五雲吟句落漁樵。
鑒湖想望隋河上，滿眼清風逐畫橈。
送程给事知越州
作者：何琬
朝代：宋
体裁：七言律诗

贺老溪山久寂寥，辍从青琐去班条。楼台爽气来蓬岛，鼓角新声压海潮。千里劝耕趋垄亩，五云吟句落渔樵。鉴湖想望隋河上，满眼清风逐画桡。
剑门关
作者：何甫
朝代：宋
体裁：五言绝句

一门横大道，双剑插长空。鼓铸非人力，磨砻任化工。
劍門關
作者：何甫
朝代：宋

一門橫大道，雙劍插長空。
鼓鑄非人力，磨礱任化工。
籍桂堂
作者：何称
朝代：宋
体裁：五言律诗

清溪一百曲，洗我心无尘。日影上汀渚，桂香袭衣巾。露零芳更润，山沃叶长春。种德长如昔，他年更几人。
臞庵
作者：何称
朝代：宋

多羡王居士，心閒事事幽。山从天末见，江近枕边流。春圃千葩秀，霜林百果收。更能穷物理，濠上看鱼游。地占松江胜，为园不种瓜。幽深清磬响，高下石栏斜。花密蜂随蝶，林深雀啅蛇。胜如摩诘画，不是季鹰家。柳外长虹卧，江边小市圆。水摇千嶂影，窗纳五湖天。隔岸谁家圃，开帆何处船。非关台榭好，此地最堪怜。霜落川原淡，风高木叶丹。云垂千顷白，月堕一江寒。礼佛因成塔，焚香旋筑坛。竹声过小院，杂佩响珊珊。沙暖鸳鸯困，江寒翡翠愁。红莲秋的历，短棹晚夷犹。处世长无累，端居百不忧。时时明月下，横笛倒骑牛。
臞庵·其一
作者：何称
朝代：宋
体裁：五言律诗

多羡王居士，心閒事事幽。山从天末见，江近枕边流。春圃千葩秀，霜林百果收。更能穷物理，濠上看鱼游。
臞庵·其三
作者：何称
朝代：宋
体裁：五言律诗

柳外长虹卧，江边小市圆。水摇千嶂影，窗纳五湖天。隔岸谁家圃，开帆何处船。非关台榭好，此地最堪怜。
臞庵·其二
作者：何称
朝代：宋
体裁：五言律诗

地占松江胜，为园不种瓜。幽深清磬响，高下石栏斜。花密蜂随蝶，林深雀啅蛇。胜如摩诘画，不是季鹰家。
臞庵·其五
作者：何称
朝代：宋
体裁：五言律诗

沙暖鸳鸯困，江寒翡翠愁。红莲秋的历，短棹晚夷犹。处世长无累，端居百不忧。时时明月下，横笛倒骑牛。
臞庵·其四
作者：何称
朝代：宋
体裁：五言律诗

霜落川原淡，风高木叶丹。云垂千顷白，月堕一江寒。礼佛因成塔，焚香旋筑坛。竹声过小院，杂佩响珊珊。
书乡僧庵
作者：何筹斋
朝代：宋

静答光阴转法华，生涯更藉菊为家。山园隔树翻秋雨，石径萦池浴晚霞。学凤尾翘无限草，似鸡冠样不胜花。萧椮安得诸王谢，竹下清谭煮露芽。
书乡僧庵
作者：何筹斋
朝代：宋

静答光阴转法华，生涯更藉菊为家。
山园隔树翻秋雨，石径萦池浴晚霞。
学凤尾翘无限草，似鸡冠样不胜花。
萧槮安得诸王谢，竹下清谭煮露芽。
溪轩即事
作者：何筹斋
朝代：宋
体裁：五言律诗

小立溪窗下，山光晚不同。清秋霜未降，乌桕叶先红。桥影涵深水，钟声挟远风。闲情谁领会，吟处倚梧桐。
题柯山道中
作者：何筹斋
朝代：宋

扁舟空载断纹琴，横膝谁知太古音。趁取暮潮归旧隐，豆花篱落正秋深。
题柯山道中
作者：何筹斋
朝代：宋

扁舟空载断纹琴，横膝谁知太古音。
趁取暮潮归旧隠，豆花篱落正秋深。
宴清都
作者：何籀
朝代：宋

細草沿階軟。遲日薄，蕙風輕藹微暖。春工靳惜，桃紅尚小，柳芽猶短。羅幃繡幕高卷。又早是、歌慵笑懶。憑畫樓，那更天遠，山遠，水遠，人遠。堪嘆。傅粉疏狂，竊香俊雅，無計拘管。青絲絆馬，紅巾寄淚，甚處迷戀。無言淚珠零亂。翠袖滴、重重漬遍。故要知、別後思量。歸時覷見。
宴清都
作者：何籀
朝代：宋
体裁：词

细草沿阶软。迟日薄，蕙风轻蔼微暖。春工靳惜，桃红尚小，柳芽犹短。罗帏绣幕高卷。又早是、歌慵笑懒。凭画楼，那更天远，山远，水远，人远。堪叹。傅粉疏狂，窃香俊雅，无计拘管。青丝绊马，红巾寄羽，甚处迷恋。无言泪珠零乱。翠袖滴、重重渍遍。故要知、别后思量。归时觑见。
宴清都·细草沿阶软
作者：何籀
朝代：宋
体裁：词

细草沿阶软。迟日薄，蕙风轻蔼微暖。春工靳惜，桃红尚小，柳芽犹短。罗帏绣幕高卷。又早是、歌慵笑懒。凭画楼，那更天远，山远，水远，人远。堪叹。傅粉疏狂，窃香俊雅，无计拘管。青丝绊马，红巾寄泪，甚处迷恋。无言泪珠零乱。翠袖滴、重重渍遍。故要知、别后思量。归时觑见。
宴清都·细草沿阶软
作者：何籀
朝代：宋

细草沿阶软。迟日薄，蕙风轻蔼微暖。春工靳惜，桃红尚小，柳芽犹短。罗帏绣幕高卷。又早是、歌慵笑懒。凭画楼，那更天远，山远，水远，人远。堪欢。传粉疏狂，窃香俊雅，无计拘管。青丝绊马，红巾寄泪，甚处迷恋。无言泪珠零乱。翠袖滴、重重渍遍。故要知、别后思量。归时觑见。
書鄉僧庵
作者：何籌齋
朝代：宋

靜答光陰轉法華，生涯更藉菊爲家。
山園隔樹翻秋雨，石逕縈池浴晚霞。
學鳳尾翹無限草，似雞冠樣不勝花。
蕭槮安得諸王謝，竹下清譚煮露芽。
溪軒即事
作者：何籌齋
朝代：宋

小立溪窗下，山光晚不同。
清秋霜未降，烏桕葉先紅。
橋影涵深水，鍾聲挾遠風。
閑情誰領會，吟處倚梧桐。
題柯山道中
作者：何籌齋
朝代：宋

扁舟空載斷紋琴，橫膝誰知太古音。
趁取暮潮歸舊隠，豆花籬落正秋深。
留題靈巖
作者：何約
朝代：宋

天下名藍稱四絕，靈巖雄與岱山連。
古淵堂上憑欄處，似在樓巖太華邊。
句
作者：何絳
朝代：宋

一江分兩界，二寺對雙蓬。
留题灵岩
作者：何约
朝代：宋

天下名蓝称四绝，灵岩雄与岱山连。古渊堂上凭栏处，似在栖岩太华边。
留题灵岩
作者：何约
朝代：宋

天下名蓝称四绝，灵岩雄与岱山连。
古渊堂上凭栏处，似在楼岩太华边。
句
作者：何绛
朝代：宋

一江分两界，二寺对双蓬。
降真岩
作者：何羣
朝代：宋

凤顶孤峯耸绝奇，仙家云驭久栖迟。
飞胜岷岭元和日，留记山岩景佑时。
水透山阿朝北坎，山开井势拱南离。
他年殿阁鸣钟磬，广运重开帝载熙。
降真巖
作者：何羣
朝代：宋

鳳頂孤峯聳絕奇，仙家雲馭久棲遲。
飛勝岷嶺元和日，留記山巖景祐時。
水透山阿朝北坎，山開井勢拱南離。
他年殿閣鳴鐘磬，廣運重開帝載熙。
降真岩
作者：何群
朝代：宋

凤顶孤峰耸绝奇，仙家云驭久栖迟。飞腾岷岭元和日，留记山岩景祐时。水透山阿朝北坎，山开井势拱南离。他年殿阁鸣钟磬，广运重开帝载熙。
假山
作者：何耕
朝代：宋
体裁：七言绝句

空庭幻出小嶙峋，假外应须别有真。只恐话头成两橛，若为融摄主和宾。
假山
作者：何耕
朝代：宋

空庭幻出小嶙峋，假外應須別有真。
只恐話頭成兩橛，若爲融攝主和賓。
兰坡
作者：何耕
朝代：宋

兰与高人臭味同，含熏聊復待清风。
纷纷萧艾无相笑，尔辈敷荣转眼空。
兰坡
作者：何耕
朝代：宋

兰与高人臭味同，含薰聊复待清风。纷纷萧艾无相笑，尔辈敷荣转眼空。
和光亭
作者：何耕
朝代：宋
体裁：古风

枯木倚寒岩，三冬无暖气。达人定汝笑，胸中太泾渭。不妨声色海，径造佛祖地。所以亦乐翁，花前时一醉。
和光亭
作者：何耕
朝代：宋

枯木倚寒巖，三冬無暖氣。
達人定汝笑，胸中太涇渭。
不妨聲色海，徑造佛祖地。
所以亦樂翁，花前時一醉。
学射山相传蜀后主刘禅习射于此因以得名有感二作
作者：何耕
朝代：宋

苦无雄略但儿嬉，尚想山头学射时。忽报阴平鱼贯入，可怜一镞不能施。修明国政保关山，岂在驰驱纵送间。空使流人登剑阁，向风长喟笑庸孱。
学射山相传蜀后主刘禅习射于此因以得名有感二作·其一
作者：何耕
朝代：宋

苦无雄略但儿嬉，尚想山头学射时。忽报阴平鱼贯入，可怜一镞不能施。
学射山相传蜀后主刘禅习射于此因以得名有感二作·其一
作者：何耕
朝代：宋

苦无雄畧但儿嬉，尚想山头学射时。
忽报阴平鱼贯入，可怜一镞不能施。
学射山相传蜀后主刘禅习射于此因以得名有感二作·其二
作者：何耕
朝代：宋
体裁：七言绝句

修明国政保关山，岂在驰驱纵送间。空使流人登剑阁，向风长喟笑庸孱。
學射山相傳蜀後主劉禪習射於此因以得名有感二作·其一
作者：何耕
朝代：宋

苦無雄畧但兒嬉，尚想山頭學射時。
忽報陰平魚貫入，可憐一鏃不能施。
學射山相傳蜀後主劉禪習射於此因以得名有感二作·其二
作者：何耕
朝代：宋

修明國政保關山，豈在馳驅縱送間。
空使流人登劍閣，向風長喟笑庸孱。
寒碧亭
作者：何耕
朝代：宋
体裁：七言律诗

凭栏日日俯清湍，洗竹年年斩恶竿。十顷玻璃秋色静，一林竿籁晓声寒。凉风有意生天末，明月无边照水端。谁谓过清难久处，愚溪元自不相安。
寒碧亭
作者：何耕
朝代：宋

凭欄日日俯清湍，洗竹年年斬惡竿。
十頃玻璃秋色靜，一林竿籟曉聲寒。
凉風有意生天末，明月無邊照水端。
誰謂過清難久處，愚溪元自不相安。
忘机台
作者：何耕
朝代：宋
体裁：古风

太虚生微云，机事日夕繁。兼忘岂不佳，尚有忘者存。稽首老庞翁，妙处布一言。请观台上月，万古无昭昏。
忘機臺
作者：何耕
朝代：宋

太虛生微雲，機事日夕繁。
兼忘豈不佳，尚有忘者存。
稽首老龐翁，妙處布一言。
請觀臺上月，萬古無昭昏。
成都即事
作者：何耕
朝代：宋

零落紅成陣，扶疎綠結幃。
簡書留客住，風雨卷春歸。
是處羈懷惡，浮生樂事希。
錦江拚盡醉，欲典却無衣。
成都即事
作者：何耕
朝代：宋

零落红成阵，扶疎绿结帏。
简书留客住，风雨卷春归。
是处羁怀恶，浮生乐事希。
锦江拚尽醉，欲典却无衣。
成都即事
作者：何耕
朝代：宋

零落红成阵，扶疏绿结帏。简书留客住，风雨卷春归。是处羁怀恶，浮生乐事希。锦江拚尽醉，欲典却无衣。
春日
作者：何耕
朝代：宋

闻道西楼下，香风飏绮罗。无钱沽酒得，不醉奈愁何。老去春缘薄，慵来睡兴多。闭门终一枕，亦不梦南柯。寂寞城南寺，三年寄索居。折花修佛供，持钵乞僧馀。竟日无车骑，依时认鼓鱼。九衢尘一尺，吾自有华胥。门前无俗物，城上亦奇观。花浪东流稳，云山西望寒。身凌尘外远，目极意中宽。最爱风标客，晴沙理青纨。万里桥边水，朝宗去入吴。衮衣新历数，神算旧规模。四澥从心正，诸公著力无。际天东望眼，淼淼但平芜。唇齿辅车势，坤维井络方。只宜花柳盛，莫遣鸟鱼忙。陇麦无由食，边筹是可防。出言还有禁，忍泪下成行。
春日·其一
作者：何耕
朝代：宋

聞道西樓下，香風颺綺羅。
無錢沽酒得，不醉奈愁何。
老去春緣薄，慵來睡興多。
閉門終一枕，亦不夢南柯。
春日·其一
作者：何耕
朝代：宋

闻道西楼下，香风扬绮罗。
无钱沽酒得，不醉奈愁何。
老去春缘薄，慵来睡兴多。
闭门终一枕，亦不梦南柯。
春日·其一
作者：何耕
朝代：宋

闻道西楼下，香风飏绮罗。无钱沽酒得，不醉奈愁何。老去春缘薄，慵来睡兴多。闭门终一枕，亦不梦南柯。
春日·其三
作者：何耕
朝代：宋

門前無俗物，城上亦奇觀。
花浪東流穩，雲山西望寒。
身凌塵外遠，目極意中寬。
最愛風標客，晴沙理青紈。
春日·其三
作者：何耕
朝代：宋
体裁：五言律诗

门前无俗物，城上亦奇观。花浪东流稳，云山西望寒。身凌尘外远，目极意中宽。最爱风标客，晴沙理青纨。
春日·其二
作者：何耕
朝代：宋

寂寞城南寺，三年寄索居。
折花修佛供，持缽乞僧餘。
竟日無車騎，依時認鼓魚。
九衢塵一尺，吾自有華胥。
春日·其二
作者：何耕
朝代：宋

寂寞城南寺，三年寄索居。
折花修佛供，持钵乞僧余。
竟日无车骑，依时认鼓鱼。
九衢尘一尺，吾自有华胥。
春日·其二
作者：何耕
朝代：宋

寂寞城南寺，三年寄索居。折花修佛供，持钵乞僧馀。竟日无车骑，依时认鼓鱼。九衢尘一尺，吾自有华胥。
春日·其五
作者：何耕
朝代：宋

唇齒輔車勢，坤維井絡方。
只宜花柳盛，莫遣鳥魚忙。
隴麥無由食，邊籌是可防。
出言還有禁，忍淚下成行。
春日·其五
作者：何耕
朝代：宋
体裁：五言律诗

唇齿辅车势，坤维井络方。只宜花柳盛，莫遣鸟鱼忙。陇麦无由食，边筹是可防。出言还有禁，忍泪下成行。
春日·其四
作者：何耕
朝代：宋

万里桥边水，朝宗去入吴。
衮衣新历数，神算旧规模。
四澥从心正，诸公着力无。
际天东望眼，淼淼但平芜。
春日·其四
作者：何耕
朝代：宋

万里桥边水，朝宗去入吴。衮衣新历数，神算旧规模。四澥从心正，诸公著力无。际天东望眼，淼淼但平芜。
春日·其四
作者：何耕
朝代：宋

萬里橋邊水，朝宗去入吳。
衮衣新歷數，神算舊規模。
四澥從心正，諸公著力無。
際天東望眼，淼淼但平蕪。
普通山距府东十数里青州禅师洪果道场也自龙华归过之栋宇颓落僧徒鄙野良为可惜是夜雨大作因书所闻所见为长韵
作者：何耕
朝代：宋

锦城之东山培塿，突起伽蓝压山口。
入门气象颇不凡，在昔规模定非苟。
黄绢碑词着眼看，青州老衲知名久。
自披榛径结茅屋，不剪霜华散蓬首。
市门有女捧巾盥，衣裓无花生秽垢。
至今一转鹡鸰语，散作诸方狮子吼。
祖灯寂寞何人继，窣堵岧嶤惟鬼守。
法席草长深没膝，僧榻屋穿光见斗。
似闻占籍多衍沃，合选名缁振颓朽。
我来不觉三叹息，眼底尽空诸所有。
自开主席埽尘坌，聊寄闲眠憩奔走。
梦回中夜雨鸣檐，卧听东风寒入牖。
明朝散步转山脊，好语相呼闻野叟。
抽芒已见麦翻浪，捣麨悬知香满手。
须臾日影散林樾，绚练春光被花柳。
仆夫催归屡不应，景物殊佳宁忍负。
出山骑马更踌躇，乘暇应须重载酒。
普通山距府东十数里青州禅师洪果道场也自龙华归过之栋宇颓落僧徒鄙野良为可惜是夜雨大作因书所闻所见为长韵
作者：何耕
朝代：宋

锦城之东山培塿，突起伽蓝压山口。入门气象颇不凡，在昔规模定非苟。黄绢碑词著眼看，青州老衲知名久。自披榛径结茅屋，不剪霜华散蓬首。市门有女捧巾盥，衣裓无花生秽垢。至今一转鹡鸰语，散作诸方狮子吼。祖灯寂寞何人继，窣堵岧峣惟鬼守。法席草长深没膝，僧榻屋穿光见斗。似闻占籍多衍沃，合选名缁振颓朽。我来不觉三叹息，眼底尽空诸所有。自开主席埽尘坌，聊寄闲眠憩奔走。梦回中夜雨鸣檐，卧听东风寒入牖。明朝散步转山脊，好语相呼闻野叟。抽芒已见麦翻浪，捣麨悬知香满手。须臾日影散林樾，绚练春光被花柳。仆夫催归屡不应，景物殊佳宁忍负。出山骑马更踌躇，乘暇应须重载酒。
普通山距府東十數里青州禪師洪果道場也自龍華歸過之棟宇頹落僧徒鄙野良爲可惜是夜雨大作因書所聞所見爲長韻
作者：何耕
朝代：宋

錦城之東山培塿，突起伽藍壓山口。
入門氣象頗不凡，在昔規模定非苟。
黄絹碑詞著眼看，青州老衲知名久。
自披榛逕結茅屋，不剪霜華散蓬首。
市門有女捧巾盥，衣裓無花生穢垢。
至今一轉鶺鴒語，散作諸方獅子吼。
祖燈寂寞何人繼，窣堵岧嶤惟鬼守。
法席草長深沒膝，僧榻屋穿光見斗。
似聞占籍多衍沃，合選名緇振頹朽。
我來不覺三歎息，眼底盡空諸所有。
自開主席埽塵坌，聊寄閑眠憩奔走。
夢回中夜雨鳴檐，卧聽東風寒入牖。
明朝散步轉山脊，好語相呼聞野叟。
抽芒已見麥翻浪，搗麨懸知香滿手。
須臾日影散林樾，絢練春光被花柳。
僕夫催歸屢不應，景物殊佳寧忍負。
出山騎馬更躊躇，乘暇應須重載酒。
暇日与陈楚材游四天王寺见五髻文殊画像于庑下剥落可惜遂以告罗宗约参议迁之正法禅院俾长老惠公龛而祠之为诗十四韵书其事
作者：何耕
朝代：宋

陈侯招我古寺行，破椽老瓦烦支撑。丹青巨壁置庑下，大士五髻彯华缨。旁风上雨尘土集，意象落莫无光晶。近前谛视乃名笔，妙处不减本与琼。惜哉此地非所托，走卒嘈杂儿童轻。西邻塔庙颇雄伟，弥天老惠新主盟。撞钟击鼓饭千指，分坐岂无三尺楹。何人堪作不请友，参谋行解俱圆明。从容试以语二士，曰此甚易非难成。便从游戏出三昧，各借一臂相扶擎。腾空似赴远公约，散花如入维摩城。都人改观香火肃，雨泪膜拜争投诚。主人更在好看客，永为道伴终生平。莫言有我不须你，留取眉毛遮眼睛。
暇日与陈楚材游四天王寺见五髻文殊画像于庑下剥落可惜遂以告罗宗约参议迁之正法禅院俾长老惠公龛而祠之为诗十四韵书其事
作者：何耕
朝代：宋

陈侯招我古寺行，破椽老瓦烦支撑。
丹青巨壁置庑下，大士五髻彯华缨。
旁风上雨尘土集，意象落莫无光晶。
近前谛视乃名笔，妙处不减本与琼。
惜哉此地非所託，走卒嘈杂儿童轻。
西邻塔庙颇雄伟，弥天老惠新主盟。
撞钟击鼓饭千指，分坐岂无三尺楹。
何人堪作不请友，参谋行解俱圆明。
从容试以语二士，曰此甚易非难成。
便从游戏出三昧，各借一臂相扶擎。
腾空似赴远公约，散花如入维摩城。
都人改观香火肃，雨泪膜拜争投诚。
主人更在好看客，永为道伴终生平。
莫言有我不须你，留取眉毛遮眼睛。
暇日與陳楚材游四天王寺見五髻文殊畫像于廡下剝落可惜遂以告羅宗約參議遷之正法禪院俾長老惠公龕而祠之爲詩十四韻書其事
作者：何耕
朝代：宋

陳侯招我古寺行，破椽老瓦煩支撐。
丹青巨壁置廡下，大士五髻彯華纓。
旁風上雨塵土集，意象落莫無光晶。
近前諦視乃名筆，妙處不減本與瓊。
惜哉此地非所託，走卒嘈雜兒童輕。
西鄰塔廟頗雄偉，彌天老惠新主盟。
撞鐘擊鼓飯千指，分坐豈無三尺楹。
何人堪作不請友，參謀行解俱圓明。
從容試以語二士，曰此甚易非難成。
便從游戲出三昧，各借一臂相扶擎。
騰空似赴遠公約，散花如入維摩城。
都人改觀香火肅，雨淚膜拜爭投誠。
主人更在好看客，永爲道伴終生平。
莫言有我不須你，留取眉毛遮眼睛。
正月二十七日侍二老人出万里桥游宝历寺谒五丈天王至合江亭登小舟往来江中日晚出舟憩卧柳亭以归记所见
作者：何耕
朝代：宋

城中少乐事，日日走尘土。因循嘉节过，春物遽如许。驾言游近郊，及此新过雨。梨花雪飘零，麦脚浪掀舞。伤心梅已叶，慰眼杏初吐。荒凉入古寺，迢递行两庑。耽耽巨入阁，擐甲硕且武。出门诣支径，信马踏江浒。小舟呼未至，危亭憩方午。长江渺无际，远岫明可数。舟中更奇绝，一视隘天宇。深流风浩荡，浅岸石龃龉。水凫贞自适，修竹不知主。摇摇打鱼艇，丁丁造船斧。林疏见官道，路转失前浦。奇观非一状，四面皆可取。斗酒不妄倾，佳处辄自举。杯盘渐狼藉，野蔌旋烧煮。夷犹兴未尽，落日挂村坞。归涂绕城隈，醉眼迷处所。卧柳久知名，败屋费撑拄。轻盈楚宫样，何事腰伛偻。临风发浩叹，空响答人语。吾亲俱老矣，君羹未尝睹。聊为半日乐，少慰一生苦。馀年愿长健，綵服看儿女。此外吾何求，穷通任天与。
正月二十七日侍二老人出万里桥游宝历寺谒五丈天王至合江亭登小舟往来江中日晚出舟憩卧柳亭以归记所见
作者：何耕
朝代：宋

城中少乐事，日日走尘土。
因循嘉节过，春物遽如许。
驾言游近郊，及此新过雨。
梨花雪飘零，麦脚浪掀舞。
伤心梅已叶，慰眼杏初吐。
荒凉入古寺，迢递行两庑。
耽耽巨入阁，擐甲硕且武。
出门诣支径，信马踏江浒。
小舟呼未至，危亭憩方午。
长江渺无际，远岫明可数。
舟中更奇绝，一视隘天宇。
深流风浩荡，浅岸石龃龉。
水鳬贞自适，修竹不知主。
摇摇打鱼艇，丁丁造船斧。
林疎见官道，路转失前浦。
奇观非一状，四面皆可取。
斗酒不妄倾，佳处辄自举。
杯盘渐狼藉，野䔩旋烧煮。
夷犹兴未尽，落日挂村坞。
归涂绕城隈，醉眼迷处所。
卧柳久知名，败屋费撑拄。
轻盈楚宫样，何事腰伛偻。
临风发浩叹，空响答人语。
吾亲俱老矣，君羹未尝覩。
聊为半日乐，少慰一生苦。
余年愿长健，綵服看儿女。
此外吾何求，穷通任天与。
正月二十七日侍二老人出萬里橋游寶歷寺謁五丈天王至合江亭登小舟往來江中日晚出舟憩卧柳亭以歸記所見
作者：何耕
朝代：宋

城中少樂事，日日走塵土。
因循嘉節過，春物遽如許。
駕言遊近郊，及此新過雨。
梨花雪飄零，麥脚浪掀舞。
傷心梅已葉，慰眼杏初吐。
荒凉入古寺，迢遞行兩廡。
耽耽巨入閣，擐甲碩且武。
出門詣支徑，信馬踏江滸。
小舟呼未至，危亭憩方午。
長江渺無際，遠岫明可數。
舟中更奇絕，一視隘天宇。
深流風浩蕩，淺岸石齟齬。
水鳬貞自適，修竹不知主。
摇摇打魚艇，丁丁造船斧。
林疎見官道，路轉失前浦。
奇觀非一狀，四面皆可取。
斗酒不妄傾，佳處輒自舉。
杯盤漸狼藉，野䔩旋燒煮。
夷猶興未盡，落日挂村塢。
歸塗繞城隈，醉眼迷處所。
卧柳久知名，敗屋費撐拄。
輕盈楚宮樣，何事腰傴僂。
臨風發浩歎，空響答人語。
吾親俱老矣，君羹未嘗覩。
聊爲半日樂，少慰一生苦。
餘年願長健，綵服看兒女。
此外吾何求，窮通任天與。
段文昌讀書臺·其一
作者：何耕
朝代：宋

段公曾此讀羣書，讀破應須萬卷餘。
家禮一傳爲雜俎，稗官收拾附虞初。
段文昌讀書臺·其二
作者：何耕
朝代：宋

隴麥漸漸滿意青，只憂春旱起蟊螟。
當年人誦禱而雨，合向茲山試乞靈。
段文昌读书台
作者：何耕
朝代：宋

段公曾此读群书，读破应须万卷馀。家礼一传为杂俎，稗官收拾附虞初。陇麦渐渐满意青，只忧春旱起蟊螟。当年人诵祷而雨，合向兹山试乞灵。
段文昌读书台·其一
作者：何耕
朝代：宋

段公曾此读羣书，读破应须万卷余。
家礼一传为杂俎，稗官收拾附虞初。
段文昌读书台·其一
作者：何耕
朝代：宋

段公曾此读群书，读破应须万卷馀。家礼一传为杂俎，稗官收拾附虞初。
段文昌读书台·其二
作者：何耕
朝代：宋
体裁：七言绝句

陇麦渐渐满意青，只忧春旱起蟊螟。当年人诵祷而雨，合向兹山试乞灵。
浮翠桥
作者：何耕
朝代：宋

隔溪苍翠各西东，架竹为梁路始通。缺月罅林凝净绿，断霞明水抹残红。芒鞋步步幽深处，藜杖声声屈曲中。回首忽惊桥已远，泠然身御圃田风。
浮翠桥
作者：何耕
朝代：宋

隔溪苍翠各西东，架竹为梁路始通。
缺月罅林凝凈绿，断霞明水抹残红。
芒鞋步步幽深处，藜杖声声屈曲中。
回首忽惊桥已远，泠然身御圃田风。
浮翠橋
作者：何耕
朝代：宋

隔溪蒼翠各西東，架竹爲梁路始通。
缺月罅林凝凈綠，斷霞明水抹殘紅。
芒鞋步步幽深處，藜杖聲聲屈曲中。
回首忽驚橋已遠，泠然身御圃田風。
灵溪赋双流郭信可隐居
作者：何耕
朝代：宋

幽居定何如，颇恨未见之。主人向我言，喜色融双眉。修篁流翠阴，寒溪漾清漪。领略非一状，幽妍发馀姿。空濛雨亦佳，潋滟晴更奇。岂惟二江独，意恐两蜀稀。主人信妙士，得此固所宜。天公閟好景，授受各有时。岂无多田翁，偃蹇逝莫随。素交怀老蒲，秀句纷珠玑。安得招归来，为君赋清诗。往者不可作，后生欲何为。
灵溪赋双流郭信可隠居
作者：何耕
朝代：宋

幽居定何如，颇恨未见之。
主人向我言，喜色融双眉。
修篁流翠阴，寒溪漾清漪。
领略非一状，幽妍发余姿。
空蒙雨亦佳，潋滟晴更奇。
岂惟二江独，意恐两蜀稀。
主人信妙士，得此固所宜。
天公閟好景，授受各有时。
岂无多田翁，偃蹇逝莫随。
素交怀老蒲，秀句纷珠玑。
安得招归来，为君赋清诗。
往者不可作，后生欲何为。
留隐庵老住碧芦轩
作者：何耕
朝代：宋

庵中之人不见形，两脚不住以隐名。此行有似风过海，摸索不著闻其声。浣花江头万僧市，抵掌笑谈儿辈惊。一轩碧芦佛手种，霜叶戚戚如诗鸣。此间谓是留凤处，但恐还作冥鸿征。卷衣我亦逐师去，分取半庵栖月明。
留隠庵老住碧芦轩
作者：何耕
朝代：宋

庵中之人不见形，两脚不住以隠名。
此行有似风过海，摸索不着闻其声。
浣花江头万僧市，抵掌笑谈儿辈惊。
一轩碧芦佛手种，霜叶戚戚如诗鸣。
此间谓是留凤处，但恐还作冥鸿征。
卷衣我亦逐师去，分取半庵栖月明。
留隠庵老住碧蘆軒
作者：何耕
朝代：宋

庵中之人不見形，兩脚不住以隠名。
此行有似風過海，摸索不著聞其聲。
浣花江頭萬僧市，抵掌笑談兒輩驚。
一軒碧蘆佛手種，霜葉戚戚如詩鳴。
此間謂是留鳳處，但恐還作冥鴻征。
卷衣我亦逐師去，分取半庵栖月明。
自合江亭过渡观赵穆仲园亭
作者：何耕
朝代：宋

唤舟芳草渡，系马绿杨阴。步入莓苔径，门开花竹林。王孙随牒远，婺女隐云深。想见西南望，悠悠空赏心。
自合江亭过渡观赵穆仲园亭
作者：何耕
朝代：宋

唤舟芳草渡，繫马绿杨阴。
步入莓苔径，门开花竹林。
王孙随牒远，婺女隠云深。
想见西南望，悠悠空赏心。
自合江亭過渡觀趙穆仲園亭
作者：何耕
朝代：宋

喚舟芳草渡，繫馬綠楊陰。
步入莓苔徑，門開花竹林。
王孫隨牒遠，婺女隠雲深。
想見西南望，悠悠空賞心。
莲塘
作者：何耕
朝代：宋
体裁：七言绝句

色香无比出西方，何物妖狐号六郎。手折一枝聊供佛，前身定是老柴桑。
蓮塘
作者：何耕
朝代：宋

色香無比出西方，何物妖狐號六郎。
手折一枝聊供佛，前身定是老柴桑。
蘭坡
作者：何耕
朝代：宋

蘭與高人臭味同，含薰聊復待清風。
紛紛蕭艾無相笑，爾輩敷榮轉眼空。
虚舟
作者：何耕
朝代：宋

君不见江干车马纷相送，巨艑峨峨船载重。西南使者解官归，水浅著沙牵不动。如君材具岂多得，合侍明光参法从。何为浅濑著虚舟，颇笑胸中太空洞。问君此意竟安在，欲说向人谁与共。山林钟鼎本同辙，系岸截江随所用。八窗窅窅净无尘，一水泠泠清可弄。何当抱被过君眠，分破江天幽夜梦。
虚舟
作者：何耕
朝代：宋

君不见江干车马纷相送，巨艑峩峩船载重。
西南使者解官归，水浅着沙牵不动。
如君材具岂多得，合侍明光参法从。
何为浅濑着虚舟，颇笑胸中太空洞。
问君此意竟安在，欲说向人谁与共。
山林钟鼎本同辙，繫岸截江随所用。
八窗窅窅凈无尘，一水泠泠清可弄。
何当抱被过君眠，分破江天幽夜梦。
虛舟
作者：何耕
朝代：宋

君不見江干車馬紛相送，巨艑峩峩船載重。
西南使者解官歸，水淺著沙牽不動。
如君材具豈多得，合侍明光參法從。
何爲淺瀨著虛舟，頗笑胸中太空洞。
問君此意竟安在，欲說向人誰與共。
山林鐘鼎本同轍，繫岸截江隨所用。
八窗窅窅凈無塵，一水泠泠清可弄。
何當抱被過君眠，分破江天幽夜夢。
論俗詩四首·其一
作者：何耕
朝代：宋

時間忿怒便行拳，招引官司在眼前。
下獄戴枷遭責罰，更須枉費幾多錢。
論俗詩四首·其三
作者：何耕
朝代：宋

寫狀唆人去入官，入時容易出時難。
引人平地破家産，他在傍邊冷眼看。
論俗詩四首·其二
作者：何耕
朝代：宋

他侵我界是無良，我與他爭未是長。
布施與他三尺地，休誇誰弱又誰强。
論俗詩四首·其四
作者：何耕
朝代：宋

傷人利己事多端，唆訟尤爲第一般。
二競力疲俱願息，中人未了又經官。
论俗诗四首
作者：何耕
朝代：宋

时间忿怒便行拳，招引官司在眼前。下狱戴枷遭责罚，更须枉费几多钱。他侵我界是无良，我与他争未是长。布施与他三尺地，休誇谁弱又谁强。写状唆人去入官，入时容易出时难。引人平地破家产，他在傍边冷眼看。伤人利己事多端，唆讼尤为第一般。二竞力疲俱愿息，中人未了又经官。
论俗诗四首·其一
作者：何耕
朝代：宋
体裁：七言绝句

时间忿怒便行拳，招引官司在眼前。下狱戴枷遭责罚，更须枉费几多钱。
论俗诗四首·其三
作者：何耕
朝代：宋
体裁：七言绝句

写状唆人去入官，入时容易出时难。引人平地破家产，他在傍边冷眼看。
论俗诗四首·其二
作者：何耕
朝代：宋

他侵我界是无良，我与他争未是长。
布施与他三尺地，休夸谁弱又谁强。
论俗诗四首·其二
作者：何耕
朝代：宋

他侵我界是无良，我与他争未是长。布施与他三尺地，休誇谁弱又谁强。
论俗诗四首·其四
作者：何耕
朝代：宋
体裁：七言绝句

伤人利己事多端，唆讼尤为第一般。二竞力疲俱愿息，中人未了又经官。
远色阁
作者：何耕
朝代：宋

小小楼居着散仙，渊明真趣本幽然。
招呼云月栏干曲，顾揖江山拄杖前。
独鸟倦归翻落日，谁家晨爨起炊。
远色阁
作者：何耕
朝代：宋

小小楼居著散仙，渊明真趣本幽然。招呼云月栏干曲，顾揖江山拄杖前。独鸟倦归翻落日，谁家晨爨起炊烟。根尘应接无留碍，笑杀胡僧面壁禅。
遠色閣
作者：何耕
朝代：宋

小小樓居著散仙，淵明真趣本幽然。
招呼雲月欄干曲，顧揖江山拄杖前。
獨鳥倦歸翻落日，誰家晨爨起炊。
靈谿賦雙流郭信可隠居
作者：何耕
朝代：宋

幽居定何如，頗恨未見之。
主人向我言，喜色融雙眉。
修篁流翠陰，寒溪漾清漪。
領略非一狀，幽妍發餘姿。
空濛雨亦佳，瀲灧晴更奇。
豈惟二江獨，意恐兩蜀稀。
主人信妙士，得此固所宜。
天公閟好景，授受各有時。
豈無多田翁，偃蹇逝莫隨。
素交懷老蒲，秀句紛珠璣。
安得招歸來，爲君賦清詩。
往者不可作，後生欲何爲。
青羊宫
作者：何耕
朝代：宋

一再官锦城，咫尺望琳宫。未始得得来，正望役役中。今朝弄晴雨，策蹇随春风。颇爱意象古，停骖小从容。缥缈百尺台，突起凌半空。凭栏俯修竹，决眦明孤鸿。信哉神仙宅，不受尘垢蒙。稽首五千言，众妙一以通。静观万物复，岂假九转功。区区立训诂，亦哂河上公。痴人慕羽化，心外求鸿濛。要附白鹤背，往访青羊踪。
青羊宫
作者：何耕
朝代：宋

一再官锦城，咫尺望琳宫。
未始得得来，正望役役中。
今朝弄晴雨，策蹇随春风。
颇爱意象古，停骖小从容。
缥缈百尺台，突起凌半空。
凭栏俯修竹，决眦明孤鸿。
信哉神仙宅，不受尘垢蒙。
稽首五千言，众妙一以通。
静观万物復，岂假九转功。
区区立训诂，亦哂河上公。
痴人慕羽化，心外求鸿蒙。
要附白鹤背，往访青羊踪。
青羊宮
作者：何耕
朝代：宋

一再官錦城，咫尺望琳宮。
未始得得來，正望役役中。
今朝弄晴雨，策蹇隨春風。
頗愛意象古，停驂小從容。
縹緲百尺臺，突起凌半空。
憑欄俯修竹，决眥明孤鴻。
信哉神仙宅，不受塵垢蒙。
稽首五千言，衆妙一以通。
靜觀萬物復，豈假九轉功。
區區立訓詁，亦哂河上公。
癡人慕羽化，心外求鴻濛。
要附白鶴背，往訪青羊蹤。
題長松二首·其一
作者：何耕
朝代：宋

老檜摇風萬壑聲，梨花著雨四山明。
龕中大士好看客，排遣雲陰作晚晴。
題長松二首·其二
作者：何耕
朝代：宋

路窮山百轉，雲擁木千章。
蕞爾人間世，蕭然古道場。
龍神森拱衛，旱魃走祈禳。
地遠齋厨薄，重來剩裹糧。
題龍華佛閣
作者：何耕
朝代：宋

西川鑿山三大像，突兀皆在江之湄。
修覺九頂見略盡，獨此恨未瞻容儀。
朅來勝地了疇昔，輕軒瘦馬相追隨。
百尺金軀信雄傑，三乘寶閣何瑰奇。
燃犀不用照幽鬼，擊鼓自合趨馮夷。
前人開創願力廣，下與舟楫扶傾危。
六月灘濤劇奔吼，一分性命爭毫釐。
篙工落膽行者泣，彈指乞活天人師。
人心狎水水多禍，佛力在人人不知。
年來蜀産坐朘削，夜半有力真能移。
軻峩大艑去不絕，綵鷁破浪風揚旗。
慈悲但作布施相，江神雖怒將何爲。
題龍華山寺
作者：何耕
朝代：宋

傑閣山爲佛，精廬地布金。
水涵空闊凈，路繞翠微深。
鳥下窺齋缽，龍歸識梵音。
城中塵瞇目，那得此幽尋。
题长松二首·其一
作者：何耕
朝代：宋

老桧摇风万壑声，梨花着雨四山明。
龛中大士好看客，排遣云阴作晚晴。
题长松二首·其一
作者：何耕
朝代：宋

老桧摇风万壑声，梨花著雨四山明。龛中大士好看客，排遣云阴作晚晴。
题长松二首·其二
作者：何耕
朝代：宋
体裁：五言律诗

路穷山百转，云拥木千章。蕞尔人间世，萧然古道场。龙神森拱卫，旱魃走祈禳。地远斋厨薄，重来剩裹粮。
题龙华佛阁
作者：何耕
朝代：宋

西川凿山三大像，突兀皆在江之湄。修觉九顶见略尽，独此恨未瞻容仪。朅来胜地了畴昔，轻轩瘦马相追随。百尺金躯信雄杰，三乘宝阁何瑰奇。燃犀不用照幽鬼，击鼓自合趋冯夷。前人开创愿力广，下与舟楫扶倾危。六月滩涛剧奔吼，一分性命争毫釐。篙工落胆行者泣，弹指乞活天人师。人心狎水水多祸，佛力在人人不知。年来蜀产坐朘削，夜半有力真能移。轲峨大艑去不绝，綵鹢破浪风扬旗。慈悲但作布施相，江神虽怒将何为。
题龙华佛阁
作者：何耕
朝代：宋

西川凿山三大像，突兀皆在江之湄。
修觉九顶见略尽，独此恨未瞻容仪。
朅来胜地了畴昔，轻轩瘦马相追随。
百尺金躯信雄杰，三乘宝阁何瑰奇。
燃犀不用照幽鬼，击鼓自合趋冯夷。
前人开创愿力广，下与舟楫扶倾危。
六月滩涛剧奔吼，一分性命争毫釐。
篙工落胆行者泣，弹指乞活天人师。
人心狎水水多祸，佛力在人人不知。
年来蜀产坐朘削，夜半有力真能移。
轲峩大艑去不绝，綵鹢破浪风扬旗。
慈悲但作布施相，江神虽怒将何为。
题龙华山寺
作者：何耕
朝代：宋

杰阁山为佛，精庐地布金。水涵空阔净，路绕翠微深。鸟下窥斋钵，龙归识梵音。城中尘眯目，那得此幽寻。
题龙华山寺
作者：何耕
朝代：宋

杰阁山为佛，精庐地布金。
水涵空阔凈，路绕翠微深。
鸟下窥斋钵，龙归识梵音。
城中尘瞇目，那得此幽寻。
龍淵
作者：何耕
朝代：宋

門前大江河渺漫，昔人飲牛水爲乾。
水乾龍逝亦其理，近在咫尺聊泥蟠。
魚暇玩侮娬獺笑，縱有靈怪誰當看。
德人問舍壓我境，便爾築室相遮欄。
坐令异類皆屏伏，恃有此耳差少安。
却紆朱紱去監郡，遣我守舍良獨難。
昨來過門恍如夢，龍致此語催歸鞍。
先生不信反不笑，謂我饒舌狂豐干。
龍華大像蓋冀國夫人所作因成二絕·其一
作者：何耕
朝代：宋

慧性元從戒定薰，百花潭水洗僧裙。
箇中力量真超絕，故老尚傳娘子軍。
龍華大像蓋冀國夫人所作因成二絕·其二
作者：何耕
朝代：宋

生男箇箇欲如狼，婦女軍中氣不揚。
試問爭功嗔目士，幾人能敵浣花娘。
龙华大像盖冀国夫人所作因成二绝
作者：何耕
朝代：宋

慧性元从戒定薰，百花潭水洗僧裙。个中力量真超绝，故老尚传娘子军。生男个个欲如狼，妇女军中气不扬。试问争功嗔目士，几人能敌浣花娘。
龙华大像盖冀国夫人所作因成二绝·其一
作者：何耕
朝代：宋

慧性元从戒定熏，百花潭水洗僧裙。
箇中力量真超绝，故老尚传娘子军。
龙华大像盖冀国夫人所作因成二绝·其一
作者：何耕
朝代：宋

慧性元从戒定薰，百花潭水洗僧裙。个中力量真超绝，故老尚传娘子军。
龙华大像盖冀国夫人所作因成二绝·其二
作者：何耕
朝代：宋

生男个个欲如狼，妇女军中气不扬。试问争功嗔目士，几人能敌浣花娘。
龙华大像盖冀国夫人所作因成二绝·其二
作者：何耕
朝代：宋

生男箇箇欲如狼，妇女军中气不扬。
试问争功嗔目士，几人能敌浣花娘。
龙渊
作者：何耕
朝代：宋

门前大江河渺漫，昔人饮牛水为乾。水乾龙逝亦其理，近在咫尺聊泥蟠。鱼暇玩侮妩獭笑，纵有灵怪谁当看。德人问舍压我境，便尔筑室相遮栏。坐令异类皆屏伏，恃有此耳差少安。却纡朱绂去监郡，遣我守舍良独难。昨来过门恍如梦，龙致此语催归鞍。先生不信反不笑，谓我饶舌狂丰干。
龙渊
作者：何耕
朝代：宋

门前大江河渺漫，昔人饮牛水为干。
水干龙逝亦其理，近在咫尺聊泥蟠。
鱼暇玩侮妩獭笑，纵有灵怪谁当看。
德人问舍压我境，便尔筑室相遮栏。
坐令异类皆屏伏，恃有此耳差少安。
却纡朱绂去监郡，遣我守舍良独难。
昨来过门恍如梦，龙致此语催归鞍。
先生不信反不笑，谓我饶舌狂丰干。
題太平興國宮留雲閣
作者：何致
朝代：宋

隱約山光到戶，蕭疏竹影侵窗。
晝靜幾聲啼鳥，夜深一枕寒江。
题太平兴国宫留云阁
作者：何致
朝代：宋
体裁：六言诗

隐约山光到户，萧疏竹影侵窗。昼静几声啼鸟，夜深一枕寒江。
句
作者：何舟
朝代：宋

鲁望隐时曾为钓，季鹰归日已成名。野市人烟归落日，渔家风景占高秋。
句·其一
作者：何舟
朝代：宋

魯望隠時曾爲釣，季鷹歸日已成名。
句·其一
作者：何舟
朝代：宋

鲁望隐时曾为钓，季鹰归日已成名。
句·其一
作者：何舟
朝代：宋

鲁望隠时曾为钓，季鹰归日已成名。
句·其二
作者：何舟
朝代：宋

野市人烟归落日，渔家风景占高秋。
句·其二
作者：何舟
朝代：宋

野市人煙歸落日，漁家風景占高秋。
病鶴
作者：何若
朝代：宋

仙骨珊珊瘦怯風，褵褷晴曬石橋東。
丹砂靈圃何緣覓，華表荒城半已空。
羽化定教隨子晉，舞衣久不悅羊公。
聽他盍旦鳴相樂，自此朝陽鳳在桐。
病鹤
作者：何若
朝代：宋

仙骨珊珊瘦怯风，缡褷晴晒石桥东。丹砂灵圃何缘觅，华表荒城半已空。羽化定教随子晋，舞衣久不悦羊公。听他盍旦鸣相乐，自此朝阳凤在桐。
病鹤
作者：何若
朝代：宋

仙骨珊珊瘦怯风，褵褷晴晒石桥东。
丹砂灵圃何缘觅，华表荒城半已空。
羽化定教随子晋，舞衣久不悦羊公。
听他盍旦鸣相乐，自此朝阳凤在桐。
頂山寺
作者：何若谷
朝代：宋

百尺寒崖一徑分，攀蘿步步陟青雲。
江山好景吟新句，猿鶴歡聲識舊羣。
壁爲題詩塵不染，池因供硯水猶薰。
旁人莫訝登科久，二十年前此論文。
顶山寺
作者：何若谷
朝代：宋

百尺寒崖一径分，攀萝步步陟青云。
江山好景吟新句，猿鹤欢声识旧羣。
壁为题诗尘不染，池因供砚水犹熏。
旁人莫讶登科久，二十年前此论文。
顶山寺
作者：何若谷
朝代：宋

百尺寒崖一径分，攀萝步步陟青云。江山好景吟新句，猿鹤欢声识旧群。壁为题诗尘不染，池因供砚水犹薰。旁人莫讶登科久，二十年前此论文。
句
作者：何英
朝代：宋

羊肠有路地多险，马脊无人天一隅。自从二水分新旧，南北烟波各自愁。
句·其一
作者：何英
朝代：宋

羊肠有路地多险，马脊无人天一隅。
句·其一
作者：何英
朝代：宋

羊腸有路地多險，馬脊無人天一隅。
句·其二
作者：何英
朝代：宋

自从二水分新旧，南北烟波各自愁。
句·其二
作者：何英
朝代：宋

自從二水分新舊，南北烟波各自愁。
創建魁星閣
作者：何萬選
朝代：宋

天開奎壁作靈神，傑構凌霄景運新。
乍向魚洲排雁塔，更看虎阜躍龍津。
山林風俗如鄒魯，翰苑文章邁漢秦。
此後鰲頭誇遂水，應知魁閣瑞光頻。
大滌洞
作者：何萬里
朝代：宋

名山轉閲轉無窮，到此方知造化功。
不被翠蛟收拾盡，又收飛玉入胸中。
句
作者：何蒙
朝代：宋

塞日穿痕斷，邊雲背影飛。
縹緲隨黄屋，陰沈護御衣。
赋得御制句朔野阵云飞
作者：何蒙
朝代：宋
体裁：五言绝句

塞日穿痕断，边云背影飞。缥缈随黄屋，阴沈护御衣。
題義門胡氏華林書院
作者：何蒙
朝代：宋

滿眼烟霞與宅連，義高孝弟代相傳。
彤庭召對曾承詔，內府頒書特奉宣。
學古一門遵法度，禮賓羣僕盡精賢。
竺齋月夜招琴客，花院春風恣飲筵。
乘興訪僧因掛褐，傍秋買鶴不爭錢。
半空山色長供望，徹曉清泉緩醒眠。
殘暑就溪開敞檻，晚凉觀稼入平川。
神仙藥術親留寫，朝達詩牌自把懸。
携手漫思爲好伴，此身方恨未歸田。
憶君幾度西南望，遥想情風寄一篇。
题义门胡氏华林书院
作者：何蒙
朝代：宋

满眼烟霞与宅连，义高孝弟代相传。
彤庭召对曾承诏，内府颁书特奉宣。
学古一门遵法度，礼宾羣仆尽精贤。
竺斋月夜招琴客，花院春风恣饮筵。
乘兴访僧因挂褐，傍秋买鹤不争钱。
半空山色长供望，彻晓清泉缓醒眠。
残暑就溪开敞槛，晚凉观稼入平川。
神仙药术亲留写，朝达诗牌自把悬。
携手漫思为好伴，此身方恨未归田。
忆君几度西南望，遥想情风寄一篇。
题义门胡氏华林书院
作者：何蒙
朝代：宋
体裁：七言排律

满眼烟霞与宅连，义高孝弟代相传。彤庭召对曾承诏，内府颁书特奉宣。学古一门遵法度，礼宾群仆尽精贤。竺斋月夜招琴客，花院春风恣饮筵。乘兴访僧因挂褐，傍秋买鹤不争钱。半空山色长供望，彻晓清泉缓醒眠。残暑就溪开敞槛，晚凉观稼入平川。神仙药术亲留写，朝达诗牌自把悬。携手漫思为好伴，此身方恨未归田。忆君几度西南望，遥想情风寄一篇。
临江仙·在世为仙须有分
作者：何蓑衣道人
朝代：宋

在世为仙须有分，不须素食持斋。
寸丝不着挂形骸。
蓑衣为伴侣，箬笠作家怀。
行满三千上界，奉敕宣至金台。
传言问汝有何哉。
人生长富贵，阴骘种将来。
临江仙·在世为仙须有分
作者：何蓑衣道人
朝代：宋
体裁：词

在世为仙须有分，不须素食持斋。寸丝不著挂形骸。蓑衣为伴侣，箬笠作家怀。行满三千上界，奉敕宣至金台。传言问汝有何哉。人生长富贵，阴骘种将来。
臨江仙
作者：何蓑衣道人
朝代：宋

在世為仙須有分，不須素食持齋。寸絲不著掛形骸。蓑衣為伴侶，箬笠作家懷。行滿三千上界，奉敕宣至金臺。傳言問汝有何哉。人生長富貴，陰騭種將來。
华盖仙山院
作者：何薳
朝代：宋
体裁：七言绝句

旧闻山隐弥天释，几欲从谈不二门。寻到经窗收足座，却应宾主两忘言。
章序臣得銅雀硯屬余作詩
作者：何薳
朝代：宋

阿瞞恃姦雄，挾漢令天下。
惜時無英豪，磔裂異肩踝。
終令盜坏土，埏作三臺瓦。
雖云當塗高，會有食槽馬。
人愚瓦何罪，淪蟄翳梧檟。
錫花封雨苔，鴛彩晦雲罅。
當時丹油去，實非謀諸野。
因之好奇士，探琢助揮寫。
歸參端歙材，堅澤未渠亞。
章侯捐百金，訪獲從吾詫。
興亡何復論，徒足增忿罵。
但嗟瓦礫微，亦以材用捨。
徒令瓴甓餘，當擅瓊瑰價。
士患德不修，不憂老田舍。
章序臣得铜雀砚属余作诗
作者：何薳
朝代：宋

阿瞒恃奸雄，挟汉令天下。惜时无英豪，磔裂异肩踝。终令盗坏土，埏作三台瓦。虽云当涂高，会有食槽马。人愚瓦何罪，沦蛰翳梧槚。锡花封雨苔，鸳彩晦云罅。当时丹油去，实非谋诸野。因之好奇士，探琢助挥写。归参端歙材，坚泽未渠亚。章侯捐百金，访获从吾诧。兴亡何复论，徒足增忿骂。但嗟瓦砾微，亦以材用舍。徒令瓴甓馀，当擅琼瑰价。士患德不修，不忧老田舍。
章序臣得铜雀砚属余作诗
作者：何薳
朝代：宋

阿瞒恃姦雄，挟汉令天下。
惜时无英豪，磔裂异肩踝。
终令盗坏土，埏作三台瓦。
虽云当涂高，会有食槽马。
人愚瓦何罪，沦蛰翳梧槚。
锡花封雨苔，鸳彩晦云罅。
当时丹油去，实非谋诸野。
因之好奇士，探琢助挥写。
归参端歙材，坚泽未渠亚。
章侯捐百金，访获从吾诧。
兴亡何復论，徒足增忿骂。
但嗟瓦砾微，亦以材用舍。
徒令瓴甓余，当擅琼瑰价。
士患德不修，不忧老田舍。
華蓋仙山院
作者：何薳
朝代：宋

舊聞山隱彌天釋，幾欲從談不二門。
尋到經窗收足座，卻應賓主兩忘言。
句
作者：何藗
朝代：宋

不使翠分旁牖去，却缘清甚畏人知。
句
作者：何藗
朝代：宋

不使翠分旁牖去，卻緣清甚畏人知。
游洞霄
作者：何處厚
朝代：宋

洞天宮中清無塵，紛紛霏霏翔五雲。
光浮閬風藹無垠，中有神仙相輩倫。
服曳雲章玉佩珣，時聞金鐘催朝真。
仙班序列覲紫宸，瓊花羌靈飛翁翁。
水晶簾捲許行循，群仙以我丘壑身。
相與笑語交益親，玄談妙句泣鬼神。
一局圍棋度幾春，大開十二樓宴賓。
玉真安排雲錦茵，天女競着絳霞裙。
盎缶罍洗羅珠珍，金爐龍腦香騰薰。
七寶蠟炬光如銀，鳳泉飲散醉醺醺。
天子呼來不得臣，宴罷乘槎渡漢津。
玉皇遽遣使者巡，使者交薦有大勳。
玉皇詔歸眷注勤，不容山中伴帝君。
龍泉觀
作者：何行
朝代：宋

蓬萊境界隔風烟，一带銀河接九天。
禮斗瑶臺春草合，豢龍石鉢玉沙圓。
紅雲幾片危樓上，古木千尋落照邊。
惆悵仙人何處去，空餘月色滿山川。
龙泉观
作者：何行
朝代：宋

蓬莱境界隔风烟，一带银河接九天。
礼斗瑶台春草合，豢龙石钵玉沙圆。
红云几片危楼上，古木千寻落照边。
惆怅仙人何处去，空余月色满山川。
龙泉观
作者：何行
朝代：宋

蓬莱境界隔风烟，一带银河接九天。礼斗瑶台春草合，豢龙石钵玉沙圆。红云几片危楼上，古木千寻落照边。惆怅仙人何处去，空馀月色满山川。
登九疑齊雲閣
作者：何誠孺
朝代：宋

齊□巍閣壓山顛，下視岡陵盡窅然。
豈並奇峰當盛夏，幾因呈瑞類非煙。
夜深星斗垂簷畔，雨霽虹蜺掛□邊。
從此青天平步上，城南尺五更誰□。
又一章十二句用臧德次禅老□
作者：何诚孺
朝代：宋
体裁：古风

□名□事取齐云，挺特孤高似法身。永镇洞天□□□，直□画栋□神□。□□易见千般态，□□□留一点尘。衲帔□须□□□，□□□□□□□。□□□道□□得，□□□□□□□。□□□□□□□，□□□□□□□。
登九疑齐云阁
作者：何诚孺
朝代：宋
体裁：七言律诗

齐□巍阁压山颠，下视冈陵尽窅然。岂并奇峰当盛夏，几因呈瑞类非烟。夜深星斗垂檐畔，雨霁虹蜺挂□边。从此青天平步上，城南尺五更谁□。
齐云阁
作者：何诚孺
朝代：宋
体裁：古风

巍阁壮兮翚飞，跳嶕峣兮云齐。缓步于斯兮仰者睥睨，青天不远兮尺五其几。
和（于巽）祗謁真祠詩
作者：何賁
朝代：宋

清晨雪霽出東城，躬款靈祠致克誠。
百品果蔬供薦獻，萬人簫鼓賀昇平。
暉暉曉日明臺殿，獵獵霜風滿旆旌。
碧瓦脩廊盡宏麗，亦從民欲落新成。
和祗谒真祠诗
作者：何贲
朝代：宋

清晨雪霁出东城，躬款灵祠致克诚。百品果蔬供荐献，万人箫鼓贺升平。晖晖晓日明台殿，猎猎霜风满旆旌。碧瓦脩廊尽宏丽，亦从民欲落新成。
和（于巽）祗谒真祠诗
作者：何贲
朝代：宋

清晨雪霁出东城，躬款灵祠致克诚。
百品果蔬供荐献，万人箫鼓贺昇平。
晖晖晓日明台殿，猎猎霜风满旆旌。
碧瓦修廊尽宏丽，亦从民欲落新成。
存目
作者：何郯
朝代：宋

詩題：原無題首句：按徹梁州更六幺一作蜀國佳人號細腰。
存目
作者：何郯
朝代：宋

诗题：原无题首句：按彻梁州更六幺一作蜀国佳人号细腰。
益州州学圣训堂
作者：何郯
朝代：宋

益为藩捍西南隅，物众地大称名都。
择守来颁兹土政，治人颇与他邦殊。
蹉跌一有戾条教，便宜皆得行黥诛。
羣姦帖息不敢动，无復弄兵觊穿窬。
任威或谓一时事，立政恐非长世图。
岂无达识究是否，重在改作徒嗟吁。
仲翁裔孙有伟度，敢决不以常文拘。
当官勇欲除弊法，伊忧内恻仁心孚。
视人无异远方意，威刑惠政还相须。
始时岁荒力赈救，坐使饿殍成完肤。
既而为俗思根本，其在立学陈师谟。
大开儒庠务诲导，秀民耸慕纷来趋。
遂言讲署鸿生职，使演经传传诸徒。
奏函一上闻法座，诏札即日来谐俞。
诏云信汝辨治蜀，缓任威罚先文儒。
公心感激侈上赐，刻在金石尊神谟。
覆之大厦牓美称，日久传者期无渝。
邦人承风为盛事，观者填道来于于。
嗟嗟多士其听命，勿即邪径安夷涂。
师无訿圣生率教，信尚姬孔尊唐虞。
施之乡党励雅俗，仁谊得以相持扶。
汉皇初始盛文学，起自蜀国行中区。
本朝教化视三代，建元安可为齐驱。
吾君训辞谕万里，义均盘诰兹宣敷。
吾守教本树一国，学成洙泗相涵濡。
臣谋君从协大义，圣哲倡和真同符。
欲歌盛节示万古，才不迨志嗟其愚。
益州州学圣训堂
作者：何郯
朝代：宋

益为藩捍西南隅，物众地大称名都。择守来颁兹土政，治人颇与他邦殊。蹉跌一有戾条教，便宜皆得行黥诛。群奸帖息不敢动，无复弄兵觊穿窬。任威或谓一时事，立政恐非长世图。岂无达识究是否，重在改作徒嗟吁。仲翁裔孙有伟度，敢决不以常文拘。当官勇欲除弊法，伊忧内恻仁心孚。视人无异远方意，威刑惠政还相须。始时岁荒力赈救，坐使饿殍成完肤。既而为俗思根本，其在立学陈师谟。大开儒庠务诲导，秀民耸慕纷来趋。遂言讲署鸿生职，使演经传传诸徒。奏函一上闻法座，诏劄即日来谐俞。诏云信汝辨治蜀，缓任威罚先文儒。公心感激侈上赐，刻在金石尊神谟。覆之大厦榜美称，日久传者期无渝。邦人承风为盛事，观者填道来于于。嗟嗟多士其听命，勿即邪径安夷涂。师无訾圣生率教，信尚姬孔尊唐虞。施之乡党励雅俗，仁谊得以相持扶。汉皇初始盛文学，起自蜀国行中区。本朝教化视三代，建元安可为齐驱。吾君训辞谕万里，义均盘诰兹宣敷。吾守教本树一国，学成洙泗相涵濡。臣谋君从协大义，圣哲倡和真同符。欲歌盛节示万古，才不迨志嗟其愚。
益州州學聖訓堂
作者：何郯
朝代：宋

益爲藩捍西南隅，物衆地大稱名都。
擇守來頒茲土政，治人頗與他邦殊。
蹉跌一有戾條教，便宜皆得行黥誅。
羣姦帖息不敢動，無復弄兵覬穿窬。
任威或謂一時事，立政恐非長世圖。
豈無達識究是否，重在改作徒嗟吁。
仲翁裔孫有偉度，敢决不以常文拘。
當官勇欲除弊法，伊憂內惻仁心孚。
視人無異遠方意，威刑惠政還相須。
始時歲荒力賑救，坐使餓殍成完膚。
既而爲俗思根本，其在立學陳師謨。
大開儒庠務誨導，秀民聳慕紛來趨。
遂言講署鴻生職，使演經傳傳諸徒。
奏函一上聞法座，詔劄即日來諧俞。
詔云信汝辨治蜀，緩任威罰先文儒。
公心感激侈上賜，刻在金石尊神謨。
覆之大厦牓美稱，日久傳者期無渝。
邦人承風爲盛事，觀者填道來于于。
嗟嗟多士其聽命，勿即邪徑安夷涂。
師無訿聖生率教，信尚姬孔尊唐虞。
施之鄉黨勵雅俗，仁誼得以相持扶。
漢皇初始盛文學，起自蜀國行中區。
本朝教化視三代，建元安可爲齊驅。
吾君訓辭諭萬里，義均盤誥茲宣敷。
吾守教本樹一國，學成洙泗相涵濡。
臣謀君從協大義，聖哲倡和真同符。
欲歌盛節示萬古，才不迨志嗟其愚。
滿庭芳
作者：何鋤翁
朝代：宋

二氣旋還，三宮升降，往來於是無窮。透關神水，鉛汞過三峰。返復周流八脈，戊己煉、陰虎陽龍。凝情處，金光朗朗，身外見形容。靈光，真造化，天機深遠，推測難通。算利名酒色，恰似秋風。大道玄爐進火，三田內養出神功。功成後，金書來詔，平步赴瑤宮。
玉虹泉
作者：何錫汝
朝代：宋

百尺雲巖佛閣前，晚鐘疏葉思悠然。
岸邊酌酒和清露，石上題詩染翠烟。
半嶺泉鳴通古澗，數峰秋盡隔寒川。
西風似欲吹人起，去逐騎鯨汗漫仙。
七臺山
作者：何鎬
朝代：宋

一上青雲梯，杖藜披素襟。
追隨同聲客，不作殊方音。
過雨飛重泉，積煙昏茂林。
疊嶂杳峭崿，竦峰起嶇嶔。
仰闞天門開，俯窺地戶深。
丹壑收暝色，絳霞結幕輕。
天空抗高館，嵐散凌孤岑。
滄海飛赤舄，疎林散黄金。
彷彿天仙來，逍遥上帝臨。
雷電屢興滅，日月相深沈。
遐討挹元氣，冥搜清道心。
龐祐甫卜居白蘋洲走筆寄感
作者：何鑄
朝代：宋

君愛白蘋洲，攜家面碧流。
皇程惟百里，宦跡只扁舟。
過盡江淮地，何如宛洛游。
行宮催種柳，禾黍滿神州。
庞佑甫卜居白苹洲走笔寄感
作者：何铸
朝代：宋

君爱白苹洲，携家面碧流。
皇程惟百里，宦迹只扁舟。
过尽江淮地，何如宛洛游。
行宫催种柳，禾黍满神州。
庞祐甫卜居白蘋洲走笔寄感
作者：何铸
朝代：宋

君爱白蘋洲，携家面碧流。皇程惟百里，宦迹只扁舟。过尽江淮地，何如宛洛游。行宫催种柳，禾黍满神州。
满庭芳
作者：何锄翁
朝代：宋
体裁：词

二气旋还，三宫升降，往来于是无穷。透关神水，铅汞过三峰。返复周流八脉，戊己鍊、阴虎阳龙。凝情处，金光朗朗，身外见形容。灵光，真造化，天机深远，推测难通。算利名酒色，恰似秋风。大道玄炉进火，三田内养出神功。功成后，金书来诏，平步赴瑶宫。
满庭芳
作者：何锄翁
朝代：宋
体裁：词

二气旋还，三宫升降，往来於是无穷。
透关神水，铅汞过三峰。
返复周流八脉，戊己炼、阴虎阳龙。
凝情处，金光朗朗，身外见形容。
灵光，真造化，天机深远，推测难通。
算利名酒色，恰似秋风。
大道玄炉进火，三田内养出神功。
功成后，金书来诏，平步赴瑶宫。
满庭芳·二气旋还
作者：何锄翁
朝代：宋

二气旋还，三宫升降，往来于是无穷。透关神水，铅汞过三峰。返复周流八脉，戊己炼、阴虎阳龙。凝情处，金光朗朗，身外见形容。灵光，真造化，天机深远，推测难通。算利名酒色，恰似秋风。大道玄炉进火，三田内养出神功。功成后，金书来诏，平步赴瑶宫。
玉虹泉
作者：何锡汝
朝代：宋
体裁：七言律诗

百尺云岩佛阁前，晚钟疏叶思悠然。岸边酌酒和清露，石上题诗染翠烟。半岭泉鸣通古涧，数峰秋尽隔寒川。西风似欲吹人起，去逐骑鲸汗漫仙。
七台山
作者：何镐
朝代：宋

一上青云梯，杖藜披素襟。追随同声客，不作殊方音。过雨飞重泉，积烟昏茂林。叠嶂杳峭崿，竦峰起岖嵚。仰阚天门开，俯窥地户深。丹壑收暝色，绛霞结幕轻。天空抗高馆，岚散凌孤岑。沧海飞赤舄，疏林散黄金。彷佛天仙来，逍遥上帝临。雷电屡兴灭，日月相深沈。遐讨挹元气，冥搜清道心。
七台山
作者：何镐
朝代：宋

一上青云梯，杖藜披素襟。
追随同声客，不作殊方音。
过雨飞重泉，积烟昏茂林。
迭嶂杳峭崿，竦峰起岖嵚。
仰阚天门开，俯窥地户深。
丹壑收暝色，绛霞结幕轻。
天空抗高馆，岚散凌孤岑。
沧海飞赤舄，疎林散黄金。
彷佛天仙来，逍遥上帝临。
雷电屡兴灭，日月相深沈。
遐讨挹元气，冥搜清道心。
西施吟
作者：何雲
朝代：宋

曾將分鏡淚，灑向館娃宮。
狐到亡吳日，天留霸越功。
魄堪寒夜月，香亦撲秋風。
愧殺轆轤輩，魚須出袖中。
句·其一
作者：何頡之
朝代：宋

秋水因君話河伯，接籬持酒對山公。
句·其三
作者：何頡之
朝代：宋

曉風熏麝馥，秋露染鵝黄。
句·其二
作者：何頡之
朝代：宋

碧樹高巖底。
句·其四
作者：何頡之
朝代：宋

身到瀛洲須命好，官稱庾氏莫言卑。
和韓子蒼游赤壁
作者：何頡之
朝代：宋

兒時宗伯寄吾州，諷誦高文至白頭。
二賦人間真吐鳳，五年溪上不驚鷗。
蟹嘗見水人猶怒，鶻有危巢孰敢留。
珍重使君尋故迹，西風悵望古城樓。
觀李伯時題閻立本西域圖
作者：何頡之
朝代：宋

窮荒未信子年欺，自笑山林老一枝。
海上嘗思龜殻卷，天涯欲化鳥工窺。
丹青閻令如曾到，風俗張騫舊獨知。
公喜著書尤博雅，山經暇日補殘遺。
詩一首
作者：何頡之
朝代：宋

長安古碑用樂石，蠆尾銀鈎擅精密。
缺訛橫道已足哀，况復鎸裁代磚甓。
有如天吳及紫鳳，顛倒在衣吁可惜。
句
作者：何颉之
朝代：宋

秋水因君话河伯，接篱持酒对山公。晓风熏麝馥，秋露染鹅黄。身到瀛洲须命好，官称庾氏莫言卑。
句·其一
作者：何颉之
朝代：宋

秋水因君话河伯，接篱持酒对山公。
句·其三
作者：何颉之
朝代：宋

晓风熏麝馥，秋露染鹅黄。
句·其二
作者：何颉之
朝代：宋

碧树高岩底。
句·其四
作者：何颉之
朝代：宋

身到瀛洲须命好，官称庾氏莫言卑。
和韩子苍游赤壁
作者：何颉之
朝代：宋
体裁：七言律诗

儿时宗伯寄吾州，讽诵高文至白头。二赋人间真吐凤，五年溪上不惊鸥。蟹尝见水人犹怒，鹘有危巢孰敢留。珍重使君寻故迹，西风怅望古城楼。
观李伯时题阎立本西域图
作者：何颉之
朝代：宋

穷荒未信子年欺，自笑山林老一枝。海上尝思龟壳卷，天涯欲化鸟工窥。丹青阎令如曾到，风俗张骞旧独知。公喜著书尤博雅，山经暇日补残遗。
观李伯时题阎立本西域图
作者：何颉之
朝代：宋

穷荒未信子年欺，自笑山林老一枝。
海上尝思龟殻卷，天涯欲化鸟工窥。
丹青阎令如曾到，风俗张骞旧独知。
公喜着书尤博雅，山经暇日补残遗。
诗一首
作者：何颉之
朝代：宋

长安古碑用乐石，虿尾银鈎擅精密。
缺讹横道已足哀，况復镌裁代砖甓。
有如天吴及紫凤，颠倒在衣吁可惜。
诗一首
作者：何颉之
朝代：宋

长安古碑用乐石，虿尾银钩擅精密。缺讹横道已足哀，况复镌裁代砖甓。有如天吴及紫凤，颠倒在衣吁可惜。
送水雲歸吳
作者：何鳳儀
朝代：宋

十年燕客身如病，一曲剡溪心不競。
憑君寄語愛梅仙，天理現時人事盡。
春日田園雜興二首·其一
作者：何鳴鳳
朝代：宋

東風轉矚又東臯，久賦將蕪力未薅。
古木陰深巢燕弱，荒陂水淺怒蛙豪。
兒癡方擬半栽秫，身隠尚嫌全種桃。
何許蕨薇君欲采，饑眠堪羨華山高。
春日田園雜興二首·其二
作者：何鳴鳳
朝代：宋

星明天駟兆興農，稼圃犁鉏處處同。
播穀競趨新禹甸，條桑猶記舊豳風。
草緣疆畎縱橫綠，花隔藩籬深淺紅。
自笑偷生勞種植，西山輸與采薇翁。
春日田园杂兴二首
作者：何鸣凤
朝代：宋

东风转瞩又东皋，久赋将芜力未薅。古木阴深巢燕弱，荒陂水浅怒蛙豪。儿痴方拟半栽秫，身隐尚嫌全种桃。何许蕨薇君欲采，饥眠堪羡华山高。星明天驷兆兴农，稼圃犁锄处处同。播谷竞趋新禹甸，条桑犹记旧豳风。草缘疆畎纵横绿，花隔藩篱深浅红。自笑偷生劳种植，西山输与采薇翁。
春日田园杂兴二首·其一
作者：何鸣凤
朝代：宋

东风转瞩又东皋，久赋将芜力未薅。古木阴深巢燕弱，荒陂水浅怒蛙豪。儿痴方拟半栽秫，身隐尚嫌全种桃。何许蕨薇君欲采，饥眠堪羡华山高。
春日田园杂兴二首·其一
作者：何鸣凤
朝代：宋

东风转瞩又东皋，久赋将芜力未薅。
古木阴深巢燕弱，荒陂水浅怒蛙豪。
儿痴方拟半栽秫，身隠尚嫌全种桃。
何许蕨薇君欲采，饥眠堪羡华山高。
春日田园杂兴二首·其二
作者：何鸣凤
朝代：宋

星明天驷兆兴农，稼圃犁鉏处处同。
播谷竞趋新禹甸，条桑犹记旧豳风。
草缘疆畎纵横绿，花隔藩篱深浅红。
自笑偷生劳种植，西山输与采薇翁。
春日田园杂兴二首·其二
作者：何鸣凤
朝代：宋

星明天驷兆兴农，稼圃犁锄处处同。播谷竞趋新禹甸，条桑犹记旧豳风。草缘疆畎纵横绿，花隔藩篱深浅红。自笑偷生劳种植，西山输与采薇翁。
南楼
作者：何麒
朝代：宋
体裁：七言绝句

武昌形势凤凰边，万里长江落槛前。笑杀元规乱天下，南楼何藉此人传。
南樓
作者：何麒
朝代：宋

武昌形勢鳳凰邊，萬里長江落檻前。
笑殺元規亂天下，南樓何藉此人傳。
外大父丞相初登科为雒县主簿经摄垍窑镇税官留诗护国寺中令狐监征录以见寄谨再拜追和而记其后
作者：何麒
朝代：宋

传翁遗墨剩咨嗟，四海当年尚一家。
大老不为今日用，小诗徒遣后人夸。
兴来思跨巴滇马，归去方乘下泽车。
燕麦兔葵僧舍裏，何如梦得访桃花。
外大父丞相初登科爲雒縣主簿經攝垍窯鎮稅官留詩護國寺中令狐監征錄以見寄謹再拜追和而記其後
作者：何麒
朝代：宋

傳翁遺墨賸咨嗟，四海當年尚一家。
大老不爲今日用，小詩徒遣後人誇。
興來思跨巴滇馬，歸去方乘下澤車。
燕麥兔葵僧舍裏，何如夢得訪桃花。
岩下观瀑旦晚异状子文有诗辄次其韵
作者：何麒
朝代：宋

瀑色清明气犹雄，非烟非云非白虹。兜罗绵光秀罘罳，琉璃□影摇帘栊。风吹银潢洒苍壁，日照玉柱擎青空。谁言物象要有尽，我觉端倪殊不穷。思涌回翔掀舞时，句在缥缈空濛中。更将七字写亭午，倚天长剑拖芒锋。
岩下观瀑旦晚异状子文有诗辄次其韵
作者：何麒
朝代：宋

瀑色清明气犹雄，非烟非云非白虹。
兜罗绵光秀罘罳，瑠璃□影摇帘栊。
风吹银潢洒苍壁，日照玉柱擎青空。
谁言物象要有尽，我觉端倪殊不穷。
思涌迴翔掀舞时，句在缥缈空蒙中。
更将七字写亭午，倚天长剑拖芒锋。
巖下觀瀑旦晚異狀子文有詩輒次其韻
作者：何麒
朝代：宋

瀑色清明氣猶雄，非煙非雲非白虹。
兜羅綿光秀罘罳，瑠璃□影摇簾櫳。
風吹銀潢灑蒼壁，日照玉柱擎青空。
誰言物象要有盡，我覺端倪殊不窮。
思涌迴翔掀舞時，句在縹緲空濛中。
更將七字寫亭午，倚天長劍拖芒鋒。
紹興丁巳二月三十日同晏元老馮應禮羅君瑞遊龍多山訪飛仙遺迹以兩詩書事·其一
作者：何麒
朝代：宋

世路聱牙赤水過，故升天險問龍多。
書中舊識唐公昉，圖裏又聞馮蓋羅。
絳闕岧岧雙鶴下，青空杳杳八鸞歌。
一篇跳出孫樵語，未應虛皇玉字科。
紹興丁巳二月三十日同晏元老馮應禮羅君瑞遊龍多山訪飛仙遺迹以兩詩書事·其二
作者：何麒
朝代：宋

丁令梅仙梁市客，穿雲隨我上虛無。
携持頼有竹都尉，偃蹇更逢松大夫。
山積五倉窺石□，霞拖九芒覓丹爐。
聖泉聞說經湯旱，中有龍蟠不用雩。
绍兴丁巳二月三十日同晏元老冯应礼罗君瑞游龙多山访飞仙遗迹以两诗书事
作者：何麒
朝代：宋

世路聱牙赤水过，故升天险问龙多。书中旧识唐公昉，图里又闻冯盖罗。绛阙岧岧双鹤下，青空杳杳八鸾歌。一篇跳出孙樵语，未应虚皇玉字科。丁令梅仙梁市客，穿云随我上虚无。携持赖有竹都尉，偃蹇更逢松大夫。山积五仓窥石□，霞拖九芒觅丹炉。圣泉闻说经汤旱，中有龙蟠不用雩。
绍兴丁巳二月三十日同晏元老冯应礼罗君瑞游龙多山访飞仙遗迹以两诗书事·其一
作者：何麒
朝代：宋

世路聱牙赤水过，故升天险问龙多。
书中旧识唐公昉，图裏又闻冯盖罗。
绛阙岧岧双鹤下，青空杳杳八鸾歌。
一篇跳出孙樵语，未应虚皇玉字科。
绍兴丁巳二月三十日同晏元老冯应礼罗君瑞游龙多山访飞仙遗迹以两诗书事·其一
作者：何麒
朝代：宋

世路聱牙赤水过，故升天险问龙多。书中旧识唐公昉，图里又闻冯盖罗。绛阙岧岧双鹤下，青空杳杳八鸾歌。一篇跳出孙樵语，未应虚皇玉字科。
绍兴丁巳二月三十日同晏元老冯应礼罗君瑞游龙多山访飞仙遗迹以两诗书事·其二
作者：何麒
朝代：宋

丁令梅仙梁市客，穿云随我上虚无。携持赖有竹都尉，偃蹇更逢松大夫。山积五仓窥石□，霞拖九芒觅丹炉。圣泉闻说经汤旱，中有龙蟠不用雩。
绍兴丁巳二月三十日同晏元老冯应礼罗君瑞游龙多山访飞仙遗迹以两诗书事·其二
作者：何麒
朝代：宋

丁令梅仙梁市客，穿云随我上虚无。
携持頼有竹都尉，偃蹇更逢松大夫。
山积五仓窥石□，霞拖九芒觅丹炉。
圣泉闻说经汤旱，中有龙蟠不用雩。
虎丘
作者：何麒
朝代：宋

平地涌岩壑，棱层惊大雄。
何曾远人世，真欲傍天宫。
白虎威灵在，赤乌缘影空。
生公能说法，音与塔铃同。
虎丘
作者：何麒
朝代：宋

平地涌巖壑，棱層驚大雄。
何曾遠人世，真欲傍天宮。
白虎威靈在，赤烏緣影空。
生公能說法，音與塔鈴同。
題師子巖·其一
作者：何麒
朝代：宋

旦爲陽華遊，軒豁諧素志。
那知此嵌巖，近在回翔地。
石如狻猊狀，蹲伏呀可畏。
雖無嚬呻威，尚使百獸避。
漫郎嗜泉石，足跡靡不至。
是巖端見遺，定自求其備。
澹巖冠湘中，瓌瑋傳萬耳。
此郎靳一言，亦以山無水。
骨多欠膋血，草木咸枯悴。
其誰喜冥搜，韻語發天祕。
石門何晃蕩，坐久三歎喟。
徑欲挽銀潢，淙淙滿人意。
題陽華巖
作者：何麒
朝代：宋

名山固多巖，茲巖擅天下。
屋大享千人，谷深量萬馬。
谽谺通一水，旁午飛橋跨。
石礫巧彫鎪，松篁森繪畫。
古人棲遁處，文字猶憑藉。
語妙元次山，名高陶別駕。
瞿君三體篆，殆可斯翁亞。
却後累百年，吾人來歎吒。
伊予邱壑姿，嗜好若天假。
終焉卜真隠，學道冀陶冶。
丹成生羽翼，召節青童把。
揮手挹霞芒，竦身朝帝者。
题师子岩
作者：何麒
朝代：宋

旦为阳华游，轩豁谐素志。那知此嵌岩，近在回翔地。石如狻猊状，蹲伏呀可畏。虽无嚬呻威，尚使百兽避。漫郎嗜泉石，足迹靡不至。是岩端见遗，定自求其备。澹岩冠湘中，瑰玮传万耳。此郎靳一言，亦以山无水。骨多欠膋血，草木咸枯悴。其谁喜冥搜，韵语发天秘。石门何晃荡，坐久三叹喟。径欲挽银潢，淙淙满人意。
题师子岩·其一
作者：何麒
朝代：宋

旦为阳华游，轩豁谐素志。
那知此嵌岩，近在回翔地。
石如狻猊状，蹲伏呀可畏。
虽无嚬呻威，尚使百兽避。
漫郎嗜泉石，足迹靡不至。
是岩端见遗，定自求其备。
澹岩冠湘中，瓌玮传万耳。
此郎靳一言，亦以山无水。
骨多欠膋血，草木咸枯悴。
其谁喜冥搜，韵语发天秘。
石门何晃荡，坐久三叹喟。
径欲挽银潢，淙淙满人意。
题师子岩·其三
作者：何麒
朝代：宋

梁山韮黄妙天下，玉筯金钗盈大把。
题阳华岩
作者：何麒
朝代：宋

名山固多岩，兹岩擅天下。屋大享千人，谷深量万马。谽谺通一水，旁午飞桥跨。石砾巧彫锼，松篁森绘画。古人栖遁处，文字犹凭藉。语妙元次山，名高陶别驾。瞿君三体篆，殆可斯翁亚。却后累百年，吾人来叹吒。伊予丘壑姿，嗜好若天假。终焉卜真隐，学道冀陶冶。丹成生羽翼，召节青童把。挥手挹霞芒，竦身朝帝者。
题阳华岩
作者：何麒
朝代：宋

名山固多岩，兹岩擅天下。
屋大享千人，谷深量万马。
谽谺通一水，旁午飞桥跨。
石砾巧雕锼，松篁森绘画。
古人栖遁处，文字犹凭藉。
语妙元次山，名高陶别驾。
瞿君三体篆，殆可斯翁亚。
却后累百年，吾人来叹咤。
伊予邱壑姿，嗜好若天假。
终焉卜真隠，学道冀陶冶。
丹成生羽翼，召节青童把。
挥手挹霞芒，竦身朝帝者。
东林院
作者：何麟
朝代：宋
体裁：五言绝句

此地非庐岳，东林邂逅过。我羞陶靖节，僧异远头陀。
句
作者：何麟
朝代：宋

明朝一棹夷陵过，始觉吴天楚地宽。但见岑楼名楚塞，不知元是国西门。一楠枯再生，两石合无罅。梁山韭黄妙天下，玉箸金钗盈大把。
句·其一
作者：何麟
朝代：宋

明朝一棹夷陵过，始觉吴天楚地宽。
句·其一
作者：何麟
朝代：宋

明朝一棹夷陵過，始覺吳天楚地寬。
句·其二
作者：何麟
朝代：宋

但見岑樓名楚塞，不知元是國西門。
句·其二
作者：何麟
朝代：宋

但见岑楼名楚塞，不知元是国西门。
句·其四
作者：何麟
朝代：宋

梁山韭黄妙天下，玉箸金钗盈大把。
外大父丞相初登科为雒县主簿经摄�窑镇税官留诗护国寺中令狐监征录以见寄谨再拜追和而记其后
作者：何麟
朝代：宋
体裁：七言律诗

传翁遗墨剩咨嗟，四海当年尚一家。大老不为今日用，小诗徒遣后人誇。兴来思跨巴滇马，归去方乘下泽车。燕麦兔葵僧舍里，何如梦得访桃花。
外大父丞相初登科爲雒縣主簿經攝𡊚窯鎮稅官留詩護國寺中令狐監征錄以見寄謹再拜追和而記其後
作者：何麟
朝代：宋

傳翁遺墨剩咨嗟，四海當年尚一家。
大老不爲今日用，小詩徒遣後人誇。
興來思跨巴滇馬，歸去方乘下澤車。
燕麥兔葵僧舍裏，何如夢得訪桃花。
東林院
作者：何麟
朝代：宋

此地非廬岳，東林邂逅過。
我羞陶靖節，僧異遠頭陀。
生公講堂
作者：何麟
朝代：宋

平地湧巖壑，稜層驚大雄。
何曾遠人世，直欲傍天宮。
白虎威靈在，赤烏緣影空。
生公能說法，音與塔鈴同。
生公讲堂
作者：何麟
朝代：宋
体裁：五言律诗

平地涌岩壑，棱层惊大雄。何曾远人世，直欲傍天宫。白虎威灵在，赤乌缘影空。生公能说法，音与塔铃同。
題師子巖·其三
作者：何麟
朝代：宋

梁山韮黄妙天下，玉筯金釵盈大把。
題師子巖·其二
作者：何麟
朝代：宋

一楠枯再生，兩石合無罅。
题师子岩·其二
作者：何麟
朝代：宋
体裁：句

一楠枯再生，两石合无罅。
后天马歌
作者：何麟瑞
朝代：宋

建元天子不世出，天相神武产异物，有马出在月氏窟。宝剑之精，乾龙之灵。足如奔电，目如耀星。汗血雨洒，騣肉飙轻。渴吻一饮，黄河尘生。昂首一鸣，天雷收声。曾为伏羲出河负八卦，曾随穆王远与西母会。鸾旂属车相后先，龙盾虎韔八宝鞯。万乘亲临拜甘泉，稳驮玉辂坛壝前。兀鼎勒兵十八万，天子自将孰敢战。骏气横出立阵前，百万闻嘶股俱颤。笑此马，神哉沛。西极龙媒□望退。天子作歌畅皇明，四夷竭蹙咸来庭。天马来，帝作歌，汉时此马今更多。
后天马歌
作者：何麟瑞
朝代：宋

建元天子不世出，天相神武产异物，有马出在月氏窟。
宝剑之精，干龙之灵。
足如奔电，目如耀星。
汗血雨洒，騣肉飙轻。
渴吻一饮，黄河尘生。
昂首一鸣，天雷收声。
曾为伏羲出河负八卦，曾随穆王远与西母会。
鸾旗属车相后先，龙盾虎韔八宝鞯。
万乘亲临拜甘泉，稳驮玉辂坛壝前。
兀鼎勒兵十八万，天子自将孰敢战。
骏气横出立阵前，百万闻嘶股俱颤。
笑此马，神哉沛。
西极龙媒□望退。
天子作歌畅皇明，四夷竭蹙咸来庭。
天马来，帝作歌，汉时此马今更多。
天馬歌
作者：何麟瑞
朝代：宋

崑崙高哉二千五百餘里，日月相隠避。
黄河發源下有渥洼水，大宛群馬飲其澨。
天馬下與群馬戲，産駒一日可千里。
滴汗化作燕支水，國人縛藁爲人置水際。
久與馬習不經意，一朝却被人馽繫。
張騫使還報天子，天子不惜金珠與重幣，期以此馬可立致。
大宛使人欺漢使，致煩浞野樓蘭七百騎，攻虜其王馬始至。
此馬初入天廄時，一十二閑無敢嘶。
萬乘臨觀動一笑，盛氣從此無四夷。
君王神武不世出，天産神物相追隨。
高皇手提三尺劍，蹙秦誅項一指麾。
天下馬上得，不聞取馬外國爲。
龍如可豢龍亦物，馬果龍種豈受羈。
徒令物故過半不補失，輪臺一詔悔已遲。
此詩欲學旅獒可，光武一牛亦足噓漢火。
天马歌
作者：何麟瑞
朝代：宋

昆崙高哉二千五百余里，日月相隠避。
黄河发源下有渥洼水，大宛群马饮其澨。
天马下与群马戏，产驹一日可千里。
滴汗化作燕支水，国人缚藁为人置水际。
久与马习不经意，一朝却被人馽繫。
张骞使还报天子，天子不惜金珠与重币，期以此马可立致。
大宛使人欺汉使，致烦浞野楼兰七百骑，攻虏其王马始至。
此马初入天厩时，一十二闲无敢嘶。
万乘临观动一笑，盛气从此无四夷。
君王神武不世出，天产神物相追随。
高皇手提三尺剑，蹙秦诛项一指麾。
天下马上得，不闻取马外国为。
龙如可豢龙亦物，马果龙种岂受羁。
徒令物故过半不补失，轮台一诏悔已迟。
此诗欲学旅獒可，光武一牛亦足嘘汉火。
天马歌
作者：何麟瑞
朝代：宋

昆崙高哉二千五百馀里，日月相隐避。黄河发源下有渥洼水，大宛群马饮其澨。天马下与群马戏，产驹一日可千里。滴汗化作燕支水，国人缚藁为人置水际。久与马习不经意，一朝却被人絷系。张骞使还报天子，天子不惜金珠与重币，期以此马可立致。大宛使人欺汉使，致烦浞野楼兰七百骑，攻虏其王马始至。此马初入天厩时，一十二闲无敢嘶。万乘临观动一笑，盛气从此无四夷。君王神武不世出，天产神物相追随。高皇手提三尺剑，蹙秦诛项一指麾。天下马上得，不闻取马外国为。龙如可豢龙亦物，马果龙种岂受羁。徒令物故过半不补失，轮台一诏悔已迟。此诗欲学旅獒可，光武一牛亦足嘘汉火。
後天馬歌
作者：何麟瑞
朝代：宋

建元天子不世出，天相神武産異物，有馬出在月氏窟。
寶劍之精，乾龍之靈。
足如奔電，目如耀星。
汗血雨洒，騣肉飆輕。
渴吻一飲，黄河塵生。
昂首一鳴，天雷收聲。
曾爲伏羲出河負八卦，曾隨穆王遠與西母會。
鸞旂屬車相後先，龍盾虎韔八寶韉。
萬乘親臨拜甘泉，穩馱玉輅壇壝前。
兀鼎勒兵十八萬，天子自將孰敢戰。
駿氣橫出立陣前，百萬聞嘶股俱顫。
笑此馬，神哉沛。
西極龍媒□望退。
天子作歌暢皇明，四夷竭蹙咸來庭。
天馬來，帝作歌，漢時此馬今更多。
画角辞
作者：何麟瑞
朝代：宋

莫吹角，吹得梅花片片落。朝吹暮吹吹不了，盘古不知坐成老。童男童女求蓬山，何如此器束之高阁间。金盘擎露仙人掌，何如敕断此声勿用响。不知今日复明日，两鬓常常黑如漆。莫吹角，天寒岁晚情更恶。
画角辞
作者：何麟瑞
朝代：宋

莫吹角，吹得梅花片片落。
朝吹暮吹吹不了，盘古不知坐成老。
童男童女求蓬山，何如此器束之高阁间。
金盘擎露仙人掌，何如敕断此声勿用响。
不知今日復明日，两鬓常常黑如漆。
莫吹角，天寒岁晚情更恶。
畫角辭
作者：何麟瑞
朝代：宋

莫吹角，吹得梅花片片落。
朝吹暮吹吹不了，盤古不知坐成老。
童男童女求蓬山，何如此器束之高閣間。
金盤擎露仙人掌，何如敕斷此聲勿用響。
不知今日復明日，兩鬢常常黑如漆。
莫吹角，天寒歲晚情更惡。
句
作者：何𣓨
朝代：宋

水涸梁未成，火覿道猶茀。
句
作者：何𣓨
朝代：宋
体裁：句

水涸梁未成，火觌道犹茀。
在敌营作
作者：何𣓨
朝代：宋

念念通前劫，依依返旧魂。
人生会有死，遗恨满干坤。
在敵營作
作者：何𣓨
朝代：宋

念念通前劫，依依返舊魂。
人生會有死，遺恨滿乾坤。
瑞鹤仙·怪新来瘦损
作者：余
朝代：宋

怪新来瘦损。
对镜台、霜华零乱鬓影。
胸中恨谁省。
正关山寂寞，暮天风景。
貂裘渐冷。
听梧桐、声敲露井。
可无人、为向楼头，试问塞鸿音信。
争忍。
勾引愁绪，半掩金铺，雨欺灯晕。
家僮困卧，呼不应，自高枕。
待催他、天际银蟾飞上，唤取嫦娥细问。
要干坤，表里光辉，照予醉饮。
送程給事知越州
作者：余中
朝代：宋

會稽太守垂金魚，玉杯宴客離京都。
曾騎天馬出沙漠，萬里行冰渡河朔。
歸來却厭承明廬，欲學鴟夷蹈寥廓。
三吳風物故鄉關，人望旌旗何日還。
壺漿勞問有耆老，杖策登臨知舊山。
清江一水分吳越，越山岧嶢更孤絕。
禹穴烟霞翠不收，往往雲中見仙闕。
秋風剡溪生早凉，鑑湖一夜飛清霜。
綵舟繫纜浣紗石，綺筵應得調笙篁。
此時詩興誰能禦，照耀驪珠月宮吐。
祇恐彤庭急詔催，桃源不許長爲主。
都門疏雨柳輕明，送客蕭蕭千馬鳴。
須臾畫鷁東飛去，欻見淮山天外青。
送程给事知越州
作者：余中
朝代：宋

会稽太守垂金鱼，玉杯宴客离京都。曾骑天马出沙漠，万里行冰渡河朔。归来却厌承明庐，欲学鸱夷蹈寥廓。三吴风物故乡关，人望旌旗何日还。壶浆劳问有耆老，杖策登临知旧山。清江一水分吴越，越山岧峣更孤绝。禹穴烟霞翠不收，往往云中见仙阙。秋风剡溪生早凉，鉴湖一夜飞清霜。綵舟系缆浣纱石，绮筵应得调笙篁。此时诗兴谁能禦，照耀骊珠月宫吐。祇恐彤庭急诏催，桃源不许长为主。都门疏雨柳轻明，送客萧萧千马鸣。须臾画鹢东飞去，欻见淮山天外青。
送程给事知越州
作者：余中
朝代：宋

会稽太守垂金鱼，玉杯宴客离京都。
曾骑天马出沙漠，万里行冰渡河朔。
归来却厌承明庐，欲学鸱夷蹈寥廓。
三吴风物故乡关，人望旌旗何日还。
壶浆劳问有耆老，杖策登临知旧山。
清江一水分吴越，越山岧峣更孤绝。
禹穴烟霞翠不收，往往云中见仙阙。
秋风剡溪生早凉，鑑湖一夜飞清霜。
綵舟繫缆浣纱石，绮筵应得调笙篁。
此时诗兴谁能御，照耀骊珠月宫吐。
祇恐彤庭急诏催，桃源不许长为主。
都门疏雨柳轻明，送客萧萧千马鸣。
须臾画鹢东飞去，欻见淮山天外青。
題白雲軒
作者：余亢
朝代：宋

不作從龍意，無心謾出山。
可憐一片雪，長伴主人閑。
题白云轩
作者：余亢
朝代：宋
体裁：五言绝句

不作从龙意，无心谩出山。可怜一片雪，长伴主人闲。
送程給事知越州
作者：余京
朝代：宋

越守新除漢夕郎，剸繁從古籍才良。
一麾偃息專方面，千騎雍容過故鄉。
近侍暫虛青瑣闥，還朝行捧紫泥章。
邦人喜慶今何幸，復見前龔與後黄。
送程给事知越州
作者：余京
朝代：宋

越守新除汉夕郎，剸繁从古籍才良。一麾偃息专方面，千骑雍容过故乡。近侍暂虚青琐闼，还朝行捧紫泥章。邦人喜庆今何幸，复见前龚与后黄。
送程给事知越州
作者：余京
朝代：宋

越守新除汉夕郎，剸繁从古籍才良。
一麾偃息专方面，千骑雍容过故乡。
近侍暂虚青琐闼，还朝行捧紫泥章。
邦人喜庆今何幸，復见前龚与后黄。
游虎邱
作者：余伯皋
朝代：宋

才出阊门望虎邱，马行冲雨上扁舟。绿杨碧草沿溪岸，白水青苗满稻畴。云雾黯然方润溽，山林蕞尔自清幽。吴王邱墓分无所，英气犹依剑石留。
游虎邱
作者：余伯皋
朝代：宋

纔出閶門望虎邱，馬行衝雨上扁舟。
綠楊碧草沿溪岸，白水青苗滿稻疇。
雲霧黯然方潤溽，山林蕞爾自清幽。
吳王邱墓分無所，英氣猶依劍石留。
游虎邱
作者：余伯皋
朝代：宋

纔出阊门望虎邱，马行衝雨上扁舟。
绿杨碧草沿溪岸，白水青苗满稻畴。
云雾黯然方润溽，山林蕞尔自清幽。
吴王邱墓分无所，英气犹依剑石留。
题韩仲止壁二首
作者：余俦
朝代：宋

谒入久不出，兀坐如枯荄。苍头前致词，问我何因来。士节久凋丧，人情易嫌猜。本无性命忧，不去安待哉。名闻由昔者，礼进合欣然。古有不屑教，意令加后鞭。尚书八座贵，吏部一灯传。惊代文章伯，曾容贾浪仙。
题韩仲止壁二首·其一
作者：余俦
朝代：宋
体裁：古风

谒入久不出，兀坐如枯荄。苍头前致词，问我何因来。士节久凋丧，人情易嫌猜。本无性命忧，不去安待哉。
题韩仲止壁二首·其二
作者：余俦
朝代：宋
体裁：古风

名闻由昔者，礼进合欣然。古有不屑教，意令加后鞭。尚书八座贵，吏部一灯传。惊代文章伯，曾容贾浪仙。
題韓仲止壁二首·其一
作者：余儔
朝代：宋

謁入久不出，兀坐如枯荄。
蒼頭前致詞，問我何因來。
士節久凋喪，人情易嫌猜。
本無性命憂，不去安待哉。
題韓仲止壁二首·其二
作者：余儔
朝代：宋

名聞由昔者，禮進合欣然。
古有不屑教，意令加後鞭。
尚書八座貴，吏部一燈傳。
驚代文章伯，曾容賈浪仙。
咏栖云洞
作者：余光庭
朝代：宋

去住无心洞裏云，云窝寂寞宿氤氲。
遥知此胜非凡匹，涧水岩花香异闻。
咏栖云洞
作者：余光庭
朝代：宋

去住无心洞里云，云窝寂寞宿氤氲。遥知此胜非凡匹，涧水岩花香异闻。
咏栖雲洞
作者：余光庭
朝代：宋

去住無心洞裏雲，雲窩寂寞宿氤氳。
遙知此勝非凡匹，澗水巖花香異聞。
胡澹庵招宴
作者：余凤
朝代：宋

称藩割地竟何如，抗疏孤臣只索居。
万死不回三寸舌，千金空募一封书。
醉中益抱蒙尘恨，梦裏犹呼和议愚。
长脚老奸今已朽，请君努力上安车。
胡澹庵招宴
作者：余凤
朝代：宋

称藩割地竟何如，抗疏孤臣只索居。万死不回三寸舌，千金空募一封书。醉中益抱蒙尘恨，梦里犹呼和议愚。长脚老奸今已朽，请君努力上安车。
谢石守留度岁
作者：余力斋
朝代：宋

岁近归程梦裏忙，可怜一日九回肠。
雪中饮酒难为醉，梅下吟诗易得香。
无愧我心何毁辱，休将世事论行藏。
相逢柳已开青眼，共对东风舞一场。
谢石守留度岁
作者：余力斋
朝代：宋

岁近归程梦里忙，可怜一日九回肠。雪中饮酒难为醉，梅下吟诗易得香。无愧我心何毁辱，休将世事论行藏。相逢柳已开青眼，共对东风舞一场。
謝石守留度歲
作者：余力齋
朝代：宋

歲近歸程夢裏忙，可憐一日九回腸。
雪中飲酒難爲醉，梅下吟詩易得香。
無愧我心何毀辱，休將世事論行藏。
相逢柳已開青眼，共對東風舞一場。
句
作者：余卞
朝代：宋

君山一点青螺髻，知是沧溟第几洲。
句
作者：余卞
朝代：宋

君山一點青螺髻，知是滄溟第幾洲。
句
作者：余叔英
朝代：宋

野市人來郢，毗鄰水接襄。
句
作者：余叔英
朝代：宋

野市人来郢，毗邻水接襄。
辞官
作者：余嗣
朝代：宋
体裁：七言绝句

试把人间比梦间，也须回首旧家山。人生待足何时足，未老偷闲却是闲。
辭官
作者：余嗣
朝代：宋

試把人間比夢間，也須回首舊家山。
人生待足何時足，未老偷閑卻是閑。
祥符寺水阁
作者：余国宝
朝代：宋
体裁：七言律诗

楚江空阔水痕收，葭苇萧萧两岸幽。柔橹推残千顷浪，好风吹过一帆愁。人归别浦云烟晚，舟泊寒沙岛屿秋。领略风光须我辈，谩寻诗句倚江楼。
祥符寺水閣
作者：余國寶
朝代：宋

楚江空闊水痕收，葭葦蕭蕭兩岸幽。
柔櫓推殘千頃浪，好風吹過一帆愁。
人歸別浦雲烟晚，舟泊寒沙島嶼秋。
領略風光須我輩，謾尋詩句倚江樓。
重修朝宗門樓集句呈王宰
作者：余壹
朝代：宋

茲城實佳麗，上與浮雲齊。
回望川之陰，津途去不迷。
一旦起樓高百尺，城高跨樓滿金碧。
朱門峨峨臨九衢，一片彩霞迎曉日。
好奇賞俊實難逢，看此寧避雨與風。
仍誇縣尹風騷客，與人一心成大功。
應喜中原正無事，出爲蒼生作仙吏。
大賢爲政即多聞，不獨文章推國器。
立驅巘崿壓波瀾，千古煙霞一望間。
江上晚來堪畫處，丹青畫出是君山。
况乃烹鮮會嘉客，樓上重重歌吹發。
艷歌一曲酒一杯，華筵有戲呈初徹。
樓中美人奪神仙，輕身起舞紅燭前。
須臾宴罷日將夕，斷燼遺香裊翠烟。
四座少年君聽取，太平時節難身遇。
先生事業不可量，此中豈是久留處。
且飲美酒登高樓，高視乾坤又何愁。
早晚北門下徵詔，珮聲歸去鳳池頭。
重修朝宗门楼集句呈王宰
作者：余壹
朝代：宋

兹城实佳丽，上与浮云齐。
回望川之阴，津途去不迷。
一旦起楼高百尺，城高跨楼满金碧。
朱门峨峨临九衢，一片彩霞迎晓日。
好奇赏俊实难逢，看此宁避雨与风。
仍夸县尹风骚客，与人一心成大功。
应喜中原正无事，出为苍生作仙吏。
大贤为政即多闻，不独文章推国器。
立驱巘崿压波澜，千古烟霞一望间。
江上晚来堪画处，丹青画出是君山。
况乃烹鲜会嘉客，楼上重重歌吹发。
艷歌一曲酒一杯，华筵有戏呈初彻。
楼中美人夺神仙，轻身起舞红烛前。
须臾宴罢日将夕，断烬遗香袅翠烟。
四座少年君听取，太平时节难身遇。
先生事业不可量，此中岂是久留处。
且饮美酒登高楼，高视干坤又何愁。
早晚北门下征诏，佩声归去凤池头。
重修朝宗门楼集句呈王宰
作者：余壹
朝代：宋

兹城实佳丽，上与浮云齐。回望川之阴，津途去不迷。一旦起楼高百尺，城高跨楼满金碧。朱门峨峨临九衢，一片彩霞迎晓日。好奇赏俊实难逢，看此宁避雨与风。仍誇县尹风骚客，与人一心成大功。应喜中原正无事，出为苍生作仙吏。大贤为政即多闻，不独文章推国器。立驱巘崿压波澜，千古烟霞一望间。江上晚来堪画处，丹青画出是君山。况乃烹鲜会嘉客，楼上重重歌吹发。艳歌一曲酒一杯，华筵有戏呈初彻。楼中美人夺神仙，轻身起舞红烛前。须臾宴罢日将夕，断烬遗香袅翠烟。四座少年君听取，太平时节难身遇。先生事业不可量，此中岂是久留处。且饮美酒登高楼，高视乾坤又何愁。早晚北门下徵诏，佩声归去凤池头。
报恩寺
作者：余复
朝代：宋

大山奔到海之滨，中有辉光佛刹新。前后二三皆梵侣，不知谁是报恩人。
西陂
作者：余复
朝代：宋

涉海波涛险，登山足力疲。胡为赤鉴游，海角山之涯。崎岖乱石间，况复乘船危。兹游固有意，访古伤今时。荒陂存遗迹，缺处十丈馀。父老向我言，先畴为农师。当时大父行，相与筑此堤。堤成百物丰，师承及见之。稻蟹不论钱，况敢论糠秕。一朝坏不修，惊心伤鼓鼙。田家岁作苦，土狭何由支。忆昔禾黍地，石水数斗泥。前功嗟已废，继者今其谁。曾闻部使者，询问及故基。水利固可究，具文怨徒欺。又闻劝农吏，楚楚多奇姿。朝游暮始还，山水穷清晖。有念不及此，但见冠盖飞。公家急相敛，星火惊文移。农无地可耕，岁入何从规。今幸长官贤，愿言拯我饥。作书白太守，经营得如兹。珍重父老言，岂为儿童戏。皇华如观风，此老诚可资。
金鳌桥
作者：余复
朝代：宋

吾闽三山妙天下，灵鳌背上罗高峰。山环水绕龙虎伏，人在缥渺烟霞中。
霍童山
作者：余复
朝代：宋

霍童山峰凡六六，不知仙子在何山。秋风万里一黄鹤，返照半林双白鹇。长剑气横霄汉外，飞泉影落画图间。自怜懒作朝阳客，访道寻真日往还。
呈朱晦翁
作者：余大雅
朝代：宋

三見先生道愈尊，言提切切始能安。
如今抉破本根說，不作從前料想看。
有物有常須自盡，中倫中慮覺猶難。
願言克己功夫熟，便得周旋事仰鑽。
呈朱晦翁
作者：余大雅
朝代：宋
体裁：七言律诗

三见先生道愈尊，言提切切始能安。如今抉破本根说，不作从前料想看。有物有常须自尽，中伦中虑觉犹难。愿言克己功夫熟，便得周旋事仰钻。
陳氏書館
作者：余天錫
朝代：宋

樹陰分影過柴扉，馬足車塵到亦稀。
月下抱琴看鶴舞，階前回首望雲飛。
蘭邊修譜香薰草，竹裏搜詩翠溼衣。
若坐小窗讀周易，定忘春去與春歸。
陈氏书馆
作者：余天锡
朝代：宋

树阴分影过柴扉，马足车尘到亦稀。
月下抱琴看鹤舞，阶前回首望云飞。
兰边修谱香熏草，竹裏搜诗翠湿衣。
若坐小窗读周易，定忘春去与春归。
陈氏书馆
作者：余天锡
朝代：宋

树阴分影过柴扉，马足车尘到亦稀。月下抱琴看鹤舞，阶前回首望云飞。兰边修谱香薰草，竹里搜诗翠湿衣。若坐小窗读周易，定忘春去与春归。
句
作者：余子畏
朝代：宋

我合焚香夜深坐，等君头白柳州来。若知瓦砾真成道，便觉珠玑不属君。世多畏路嗟予怯，天有危机奈子何。
句·其一
作者：余子畏
朝代：宋

我合焚香夜深坐，等君头白柳州来。
句·其一
作者：余子畏
朝代：宋

我合焚香夜深坐，等君頭白柳州來。
句·其三
作者：余子畏
朝代：宋

世多畏路嗟予怯，天有危机奈子何。
句·其三
作者：余子畏
朝代：宋

世多畏路嗟予怯，天有危機奈子何。
句·其二
作者：余子畏
朝代：宋

若知瓦砾真成道，便觉珠玑不属君。
句·其二
作者：余子畏
朝代：宋

若知瓦礫真成道，便覺珠璣不屬君。
平园
作者：余季芳
朝代：宋

柳暗花明自一春，青山缭绕水如襟。偶然觅得桃源路，便欲分栖竹屋阴。清昼平原寻小隐，夕阳归路入閒吟。迟迟风袂烟堤上，遥望环溪鸭绿深。
平园
作者：余季芳
朝代：宋

柳暗花明自一春，青山缭绕水如襟。
偶然觅得桃源路，便欲分栖竹屋阴。
清昼平原寻小隠，夕阳归路入閒吟。
迟迟风袂烟堤上，遥望环溪鸭绿深。
平園
作者：余季芳
朝代：宋

柳暗花明自一春，青山繚繞水如襟。
偶然覓得桃源路，便欲分棲竹屋陰。
清晝平原尋小隠，夕陽歸路入閒吟。
遲遲風袂烟堤上，遥望環溪鴨綠深。
和余天开见寄
作者：余宏孙
朝代：宋
体裁：七言绝句

春树君方吟渭北，林塘我已卜溪西。赏心乐事优游处，花自飞飞鸟自啼。
和通山尹张松坡梦游庐山吟
作者：余宏孙
朝代：宋

我行匡庐鬓青青，往往大醉琵琶亭。归来老我二十载，惟有梦寐劳神形。有时遍历开先寺，老僧禅定齁齁睡。有时经过五柳家，秫香酒熟邀人醉。恍兮惚兮真若飞，高泊天池坐忘归。晴云漠漠披絮帽，白鹤冉冉来羽衣。方将餐霞炼颜色，觉来无失亦无得。何当整理下泽车，共逐双凫访真迹。
和通山尹张松坡梦游庐山吟
作者：余宏孙
朝代：宋

我行匡庐鬓青青，往往大醉琵琶亭。
归来老我二十载，惟有梦寐劳神形。
有时遍历开先寺，老僧禅定齁齁睡。
有时经过五柳家，秫香酒熟邀人醉。
恍兮惚兮真若飞，高泊天池坐忘归。
晴云漠漠披絮帽，白鹤冉冉来羽衣。
方将餐霞炼颜色，觉来无失亦无得。
何当整理下泽车，共逐双鳬访真迹。
和余天開見寄
作者：余宏孫
朝代：宋

春樹君方吟渭北，林塘我已卜溪西。
賞心樂事優游處，花自飛飛鳥自啼。
和通山尹張松坡夢遊廬山吟
作者：余宏孫
朝代：宋

我行匡廬鬢青青，往往大醉琵琶亭。
歸來老我二十載，惟有夢寐勞神形。
有時遍歷開先寺，老僧禪定齁齁睡。
有時經過五柳家，秫香酒熟邀人醉。
恍兮惚兮真若飛，高泊天池坐忘歸。
晴雲漠漠披絮帽，白鶴冉冉來羽衣。
方將餐霞煉顔色，覺來無失亦無得。
何當整理下澤車，共逐雙鳬訪真跡。
嘲聂守真联
作者：余宗文
朝代：宋
体裁：联

可怜道士碧；不识地仙丹。
和曹子方呈邓张晁蔡
作者：余干
朝代：宋

可畏日轮如赤釜，赖有群仙司下土。稍从寥廓涌浓云，旋向尘埃洒甘雨。松萝既女更施泽，山木欲童俄得乳。马牛暂息要途劳，鱼鳖顿舒炎海苦。野鹳那虚屋上鸣，穴狸不缪山中语。清风岂假白羽摇，轻汗宁沾翠绡舞。已怜爽气满襟袖，更喜馀霞照庭户。后朝便足阅英才，为指帡幪设千俎。
和曹子方呈邓张晁蔡
作者：余干
朝代：宋

可畏日轮如赤釜，頼有羣仙司下土。
稍从寥廓涌浓云，旋向尘埃洒甘雨。
松萝既女更施泽，山木欲童俄得乳。
马牛暂息要途劳，鱼鼈顿舒炎海苦。
野鹳那虚屋上鸣，穴狸不缪山中语。
清风岂假白羽摇，轻汗宁沾翠绡舞。
已怜爽气满襟袖，更喜余霞照庭户。
后朝便足阅英才，为指帡幪设千俎。
和邓慎思初入试院
作者：余干
朝代：宋

江南尝应檄书行，多向西风拂露英。薄暮解装融祖寺，侵晨挥策楚王城。明蟾又见中秋色，哀雁仍闻半夜声。怀旧感新搔短发，归时应有二毛生。
和邓慎思初入试院
作者：余干
朝代：宋

江南尝应檄书行，多向西风拂露英。
薄暮解装融祖寺，侵晨挥策楚王城。
明蟾又见中秋色，哀雁仍闻半夜声。
怀旧感新搔短髮，归时应有二毛生。
和邓慎思同舍问及故山景物用钟字韵诗以答
作者：余干
朝代：宋
体裁：七言律诗

烟霞曾是踏诸峰，翻作清歌笑玉钟。几代孙经桃坞隔，千年坛忆华山逢。美才方赴鸣驺召，逸兴何由税驾从。我亦江乡成阻阔，西风归意浩然浓。
和邓慎思未试即事杂书率用秋日同文馆为首句三首
作者：余干
朝代：宋

零露沾明砌，凄风入邃闱。添愁虫劝织，惊梦鸟催归。哀调孤吹笛，寒声远捣衣。飘蓬虽已久，今夜觉分违。引类凭先进，搜材及寸长。隔帘愁昼暝，隐几怯秋凉。化力人难测，机心我已忘。封侯良可待，谁有不龟方。帘幕深常闭，门庭阒未开。愁将河女隔，喜见月娥来。骚客吟冰柱，仙官醉玉杯。蹇修那可得，笑齿竟谁媒。
和邓慎思未试即事杂书率用秋日同文馆为首句三首·其一
作者：余干
朝代：宋
体裁：五言律诗

零露沾明砌，凄风入邃闱。添愁虫劝织，惊梦鸟催归。哀调孤吹笛，寒声远捣衣。飘蓬虽已久，今夜觉分违。
和邓慎思未试即事杂书率用秋日同文馆为首句三首·其三
作者：余干
朝代：宋

帘幕深常闭，门庭閴未开。
愁将河女隔，喜见月娥来。
骚客吟冰柱，仙官醉玉杯。
蹇修那可得，笑齿竟谁媒。
和邓慎思未试即事杂书率用秋日同文馆为首句三首·其三
作者：余干
朝代：宋

帘幕深常闭，门庭阒未开。愁将河女隔，喜见月娥来。骚客吟冰柱，仙官醉玉杯。蹇修那可得，笑齿竟谁媒。
和邓慎思未试即事杂书率用秋日同文馆为首句三首·其二
作者：余干
朝代：宋

引类凭先进，搜材及寸长。隔帘愁昼暝，隐几怯秋凉。化力人难测，机心我已忘。封侯良可待，谁有不龟方。
和邓慎思未试即事杂书率用秋日同文馆为首句三首·其二
作者：余干
朝代：宋

引类凭先进，搜材及寸长。
隔帘愁昼暝，隠几怯秋凉。
化力人难测，机心我已忘。
封侯良可待，谁有不龟方。
和邓慎思诗呈同院诸公三首
作者：余干
朝代：宋

秋日同文馆，官寮许暂依。卫轩留鹤住，楚泽滞鸿归。木选山中胜，珍求世上稀。清时方物贡，宁在箧中玑。秋日同文馆，兴贤道与光。雄奇思汝颍，浮巧笑齐梁。绿醑倾蛆瓮，青灯拆米囊。雅谈挥玉麈，未厌漏声长。秋日同文馆，抡才又一回。楩楠输海徼，金玉振岩隈。富赡看先达，清新畏后来。百朋行可锡，所乐在多才。
和邓慎思诗呈同院诸公三首·其一
作者：余干
朝代：宋
体裁：五言律诗

秋日同文馆，官寮许暂依。卫轩留鹤住，楚泽滞鸿归。木选山中胜，珍求世上稀。清时方物贡，宁在箧中玑。
和邓慎思诗呈同院诸公三首·其三
作者：余干
朝代：宋

秋日同文馆，抡才又一回。
楩柟输海徼，金玉振岩隈。
富赡看先达，清新畏后来。
百朋行可锡，所乐在多才。
和邓慎思诗呈同院诸公三首·其三
作者：余干
朝代：宋

秋日同文馆，抡才又一回。楩楠输海徼，金玉振岩隈。富赡看先达，清新畏后来。百朋行可锡，所乐在多才。
和邓慎思诗呈同院诸公三首·其二
作者：余干
朝代：宋
体裁：五言律诗

秋日同文馆，兴贤道与光。雄奇思汝颍，浮巧笑齐梁。绿醑倾蛆瓮，青灯拆米囊。雅谈挥玉麈，未厌漏声长。
和邓慎思重九考罢试卷书呈同院诸公
作者：余干
朝代：宋
体裁：七言律诗

庭实方期国士充，知音须办铎符钟。孔融爱客樽常满，摩诘思亲节又逢。鸟养任真终自适，彘谋伤性竟谁从。开门预计无多日，犹起清愁暮霭浓。
次韵天启戏为禅句之作
作者：余干
朝代：宋

一片木柴投向釜，不是知音色如土。
道途谩用运三车，根性终然资一雨。
相逢倘获个中人，涓滴何辞北馿乳。
善才童子天质奇，抛官远遁修行苦。
果向北山曾遇人，便解捐书寻一语。
而今脱却七斤衫，相见山山惟作舞。
秋闱何幸相握手，未厌夜深来叩户。
莫愁客至将何待，困有眠床饥有俎。
次韵天启戏为禅句之作
作者：余干
朝代：宋

一片木柴投向釜，不是知音色如土。道途谩用运三车，根性终然资一雨。相逢倘获个中人，涓滴何辞北驴乳。善才童子天质奇，抛官远遁修行苦。果向北山曾遇人，便解捐书寻一语。而今脱却七斤衫，相见山山惟作舞。秋闱何幸相握手，未厌夜深来叩户。莫愁客至将何待，困有眠床饥有俎。
次韵赠无咎学士
作者：余干
朝代：宋

毗陵城如金斗方，往事历历那能忘。相逢童子佩兰芳，秀发人指谁家郎。未几重见突而长，即今不觉秋蓬苍。戏笑岂复为儿狂，追昔宓子初登堂。辞锋峭拔森刀枪，器识沉远包氐羌。阳秋宁肯露否臧，有子游学先聚粮。相将百里陟岵冈，邂逅一挹坐僧床。大辩倾注如无旁，天马方谓先骞骧。观鱼谁复驻濠隍，瓜期受代垂趋装。当路奏牍交称扬，行将超擢奄云亡。坐令志气不得偿，传家岂诧钱一囊。诸儿经行名州乡，挟书继踵诸父行。旋见天衢飞骕骦，论治直要超周商。术卑效浅笑杜房，况是亨运遭兴王。致君绍祖邦家光，何止追考归焚黄。邃庭朝露明芸香，异书满阁秋气凉。咏歌间成随豆觞，读之如欲凌云翔。暂近大手离未央，□□□□□□望。挈箧来寄深闺霜，宾兴贤能视文章。尊尚周孔麾韩庄，搜奇殆有通夕忙。英游疑动聚星祥，我归复翳环堵墙。世味已能如饮浆，羲皇上人琴一张。
次韵赠无咎学士
作者：余干
朝代：宋

毗陵城如金斗方，往事历历那能忘。
相逢童子佩兰芳，秀髮人指谁家郎。
未几重见突而长，即今不觉秋蓬苍。
戏笑岂復为儿狂，追昔宓子初登堂。
辞锋峭拔森刀枪，器识沉远包氐羌。
阳秋宁肯露否臧，有子游学先聚粮。
相将百里陟岵冈，邂逅一挹坐僧床。
大辩倾注如无旁，天马方谓先骞骧。
观鱼谁復驻濠隍，瓜期受代垂趋装。
当路奏牍交称扬，行将超擢奄云亡。
坐令志气不得偿，传家岂诧钱一囊。
诸儿经行名州乡，挟书继踵诸父行。
旋见天衢飞骕骦，论治直要超周商。
术卑效浅笑杜房，况是亨运遭兴王。
致君绍祖邦家光，何止追考归焚黄。
邃庭朝露明芸香，异书满阁秋气凉。
咏歌间成随豆觞，读之如欲凌云翔。
暂近大手离未央，□□□□□□望。
挈箧来寄深闺霜，宾兴贤能视文章。
尊尚周孔麾韩庄，搜奇殆有通夕忙。
英游疑动聚星祥，我归復翳环堵墙。
世味已能如饮浆，羲皇上人琴一张。
试院即事呈诸公
作者：余干
朝代：宋

去家策马上长河，逆旅光阴忽忽过。陈迹不堪追放浪，新才仍复委搜罗。雅谈幸有青云士，佳句宁无白雪歌。此兴非凭吟笑遣，未应能奈客愁何。
试院即事呈诸公
作者：余干
朝代：宋

去家策马上长河，逆旅光阴忽忽过。
陈迹不堪追放浪，新才仍復委搜罗。
雅谈幸有青云士，佳句宁无白雪歌。
此兴非凭吟笑遣，未应能奈客愁何。
和曹子方呈鄧張晁蔡
作者：余幹
朝代：宋

可畏日輪如赤釜，頼有羣仙司下土。
稍從寥廓湧濃雲，旋向塵埃洒甘雨。
松蘿既女更施澤，山木欲童俄得乳。
馬牛暫息要途勞，魚鼈頓舒炎海苦。
野鸛那虛屋上鳴，穴狸不繆山中語。
清風豈假白羽搖，輕汗寧沾翠綃舞。
已憐爽氣滿襟袖，更喜餘霞照庭戶。
後朝便足閱英才，爲指帡幪設千俎。
和鄧慎思初入試院
作者：余幹
朝代：宋

江南嘗應檄書行，多向西風拂露英。
薄暮解裝融祖寺，侵晨揮策楚王城。
明蟾又見中秋色，哀雁仍聞半夜聲。
懷舊感新搔短髮，歸時應有二毛生。
和鄧慎思同舍問及故山景物用鍾字韵詩以答
作者：余幹
朝代：宋

煙霞曾是踏諸峰，翻作清歌笑玉鐘。
幾代孫經桃塢隔，千年壇憶華山逢。
美才方赴鳴騶召，逸興何由稅駕從。
我亦江鄉成阻闊，西風歸意浩然濃。
和鄧慎思未試即事雜書率用秋日同文館爲首句三首·其一
作者：余幹
朝代：宋

零露沾明砌，凄風入邃闈。
添愁蟲勸織，驚夢鳥催歸。
哀調孤吹笛，寒聲遠搗衣。
飄蓬雖已久，今夜覺分違。
和鄧慎思未試即事雜書率用秋日同文館爲首句三首·其三
作者：余幹
朝代：宋

簾幕深常閉，門庭閴未開。
愁將河女隔，喜見月娥來。
騷客吟冰柱，仙官醉玉杯。
蹇修那可得，笑齒竟誰媒。
和鄧慎思未試即事雜書率用秋日同文館爲首句三首·其二
作者：余幹
朝代：宋

引類憑先進，搜材及寸長。
隔簾愁晝暝，隠几怯秋凉。
化力人難測，機心我已忘。
封侯良可待，誰有不龜方。
和鄧慎思詩呈同院諸公三首·其一
作者：余幹
朝代：宋

秋日同文館，官寮許暫依。
衛軒留鶴住，楚澤滯鴻歸。
木選山中勝，珍求世上稀。
清時方物貢，寧在篋中璣。
和鄧慎思詩呈同院諸公三首·其三
作者：余幹
朝代：宋

秋日同文館，掄才又一回。
楩柟輸海徼，金玉振巖隈。
富贍看先達，清新畏後來。
百朋行可錫，所樂在多才。
和鄧慎思詩呈同院諸公三首·其二
作者：余幹
朝代：宋

秋日同文館，興賢道與光。
雄奇思汝潁，浮巧笑齊梁。
綠醑傾蛆甕，青燈拆米囊。
雅談揮玉麈，未厭漏聲長。
和鄧慎思重九考罷試卷書呈同院諸公
作者：余幹
朝代：宋

庭實方期國士充，知音須辦鐸符鐘。
孔融愛客樽常滿，摩詰思親節又逢。
鳥養任真終自適，彘謀傷性竟誰從。
開門預計無多日，猶起清愁暮靄濃。
次韵天啟戲爲禪句之作
作者：余幹
朝代：宋

一片木柴投向釜，不是知音色如土。
道途謾用運三車，根性終然資一雨。
相逢倘獲個中人，涓滴何辭北馿乳。
善才童子天質奇，拋官遠遁修行苦。
果向北山曾遇人，便解捐書尋一語。
而今脫却七斤衫，相見山山惟作舞。
秋闈何幸相握手，未厭夜深來叩戶。
莫愁客至將何待，困有眠牀饑有俎。
次韵贈無咎學士
作者：余幹
朝代：宋

毗陵城如金斗方，往事歷歷那能忘。
相逢童子佩蘭芳，秀髮人指誰家郎。
未幾重見突而長，即今不覺秋蓬蒼。
戲笑豈復爲兒狂，追昔宓子初登堂。
辭鋒峭拔森刀槍，器識沉遠包氐羌。
陽秋寧肯露否臧，有子遊學先聚糧。
相將百里陟岵岡，邂逅一挹坐僧牀。
大辯傾注如無旁，天馬方謂先騫驤。
觀魚誰復駐濠隍，瓜期受代垂趨裝。
當路奏牘交稱揚，行將超擢奄云亡。
坐令志氣不得償，傳家豈詫錢一囊。
諸兒經行名州鄉，挾書繼踵諸父行。
旋見天衢飛驌驦，論治直要超周商。
術卑效淺笑杜房，况是亨運遭興王。
致君紹祖邦家光，何止追考歸焚黄。
邃庭朝露明芸香，異書滿閣秋氣凉。
詠歌間成隨豆觴，讀之如欲凌雲翔。
暫近大手離未央，□□□□□□望。
挈篋來寄深閨霜，賓興賢能視文章。
尊尚周孔麾韓莊，搜奇殆有通夕忙。
英游疑動聚星祥，我歸復翳環堵牆。
世味已能如飲漿，羲皇上人琴一張。
試院即事呈諸公
作者：余幹
朝代：宋

去家策馬上長河，逆旅光陰忽忽過。
陳迹不堪追放浪，新才仍復委搜羅。
雅談幸有青雲士，佳句寧無白雪歌。
此興非憑吟笑遣，未應能奈客愁何。
題慧悟禪師上方
作者：余弼
朝代：宋

孤峰牢落幾何年，臺殿於今插半天。
已是精藍誇絕徼，更將寶塔在危巓。
煙霞色任陰晴變，鐘磬聲隨上下傳。
珍重老僧無別境，一生幽趣只山川。
题慧悟禅师上方
作者：余弼
朝代：宋

孤峰牢落几何年，台殿于今插半天。
已是精蓝夸绝徼，更将宝塔在危巓。
烟霞色任阴晴变，钟磬声随上下传。
珍重老僧无别境，一生幽趣只山川。
题慧悟禅师上方
作者：余弼
朝代：宋

孤峰牢落几何年，台殿于今插半天。已是精蓝誇绝徼，更将宝塔在危巅。烟霞色任阴晴变，钟磬声随上下传。珍重老僧无别境，一生幽趣只山川。
仙霞岭
作者：余復
朝代：宋
体裁：七言律诗

二十年前过此间，旅囊羞涩笔头悭。时来山色与人好，我亦诗肠似海宽。旧事消除身后梦，新声惭愧路旁官。乘车衣锦浑闲事，留此功名竹帛看。
仙霞嶺
作者：余復
朝代：宋

二十年前過此間，旅囊羞澀筆頭慳。
時來山色與人好，我亦詩腸似海寬。
舊事消除身後夢，新聲慚愧路旁官。
乘車衣錦渾閑事，留此功名竹帛看。
和御賜登第
作者：余復
朝代：宋

風虎雲龍豈偶然，信知盛世士多賢。
虞庠教育蒙深澤，漢殿咨詢愧首延。
釋褐遽沾瓊宴寵，錫詩齊聽玉音宣。
愛君憂國平生志，敢負周王宴樂篇。
和御赐登第
作者：余復
朝代：宋
体裁：七言律诗

风虎云龙岂偶然，信知盛世士多贤。虞庠教育蒙深泽，汉殿咨询愧首延。释褐遽沾琼宴宠，锡诗齐听玉音宣。爱君忧国平生志，敢负周王宴乐篇。
報恩寺
作者：余復
朝代：宋

大山奔到海之濱，中有輝光佛剎新。
前後二三皆梵侶，不知誰是報恩人。
报恩寺
作者：余復
朝代：宋

大山奔到海之滨，中有辉光佛剎新。
前后二三皆梵侣，不知谁是报恩人。
文笔峰
作者：余復
朝代：宋
体裁：七言绝句

一飞一飞知几时，斗酒落魄谁共知。胸中造物饱星斗，笔下文字盘蛟螭。
文筆峰
作者：余復
朝代：宋

一飛一飛知幾時，斗酒落魄誰共知。
胸中造物飽星斗，筆下文字盤蛟螭。
瑞峰
作者：余復
朝代：宋
体裁：七言绝句

海上一峰高插天，山头眼力穷大千。飞来鸿鹄下霄汉，掩翼缩足今三年。
瑞峰
作者：余復
朝代：宋

海上一峰高插天，山頭眼力窮大千。
飛來鴻鵠下霄漢，掩翼縮足今三年。
西陂
作者：余復
朝代：宋

涉海波涛险，登山足力疲。
胡为赤鑑游，海角山之涯。
崎岖乱石间，况復乘船危。
兹游固有意，访古伤今时。
荒陂存遗迹，缺处十丈余。
父老向我言，先畴为农师。
当时大父行，相与筑此堤。
堤成百物丰，师承及见之。
稻蟹不论钱，况敢论糠粃。
一朝坏不修，惊心伤鼓鼙。
田家岁作苦，土狭何由支。
忆昔禾黍地，石水数斗泥。
前功嗟已废，继者今其谁。
曾闻部使者，询问及故基。
水利固可究，具文怨徒欺。
又闻劝农吏，楚楚多奇姿。
朝游暮始还，山水穷清晖。
有念不及此，但见冠盖飞。
公家急相敛，星火惊文移。
农无地可耕，岁入何从规。
今幸长官贤，愿言拯我饥。
作书白太守，经营得如兹。
珍重父老言，岂为儿童戏。
皇华如观风，此老诚可资。
西陂
作者：余復
朝代：宋

涉海波濤險，登山足力疲。
胡爲赤鑑遊，海角山之涯。
崎嶇亂石間，况復乘船危。
茲遊固有意，訪古傷今時。
荒陂存遺跡，缺處十丈餘。
父老向我言，先疇爲農師。
當時大父行，相與築此堤。
堤成百物豐，師承及見之。
稻蟹不論錢，况敢論糠粃。
一朝壞不修，驚心傷鼓鼙。
田家歲作苦，土狹何由支。
憶昔禾黍地，石水數斗泥。
前功嗟已廢，繼者今其誰。
曾聞部使者，詢問及故基。
水利固可究，具文怨徒欺。
又聞勸農吏，楚楚多奇姿。
朝遊暮始還，山水窮清暉。
有念不及此，但見冠蓋飛。
公家急相歛，星火驚文移。
農無地可耕，歲入何從規。
今幸長官賢，願言拯我饑。
作書白太守，經營得如茲。
珍重父老言，豈爲兒童戲。
皇華如觀風，此老誠可資。
金鰲桥
作者：余復
朝代：宋

吾闽三山妙天下，灵鰲背上罗高峯。
山环水绕龙虎伏，人在缥渺烟霞中。
金鰲橋
作者：余復
朝代：宋

吾閩三山妙天下，靈鰲背上羅高峯。
山環水繞龍虎伏，人在縹渺烟霞中。
霍童山
作者：余復
朝代：宋

霍童山峰凡六六，不知仙子在何山。
秋風萬里一黄鶴，返照半林雙白鷴。
長劍氣橫霄漢外，飛泉影落畫圖間。
自憐懶作朝陽客，訪道尋真日往返。
霍童山
作者：余復
朝代：宋

霍童山峰凡六六，不知仙子在何山。
秋风万里一黄鹤，返照半林双白鷴。
长剑气横霄汉外，飞泉影落画图间。
自怜懒作朝阳客，访道寻真日往返。
游洞霄宫
作者：余愚
朝代：宋

琳宫胜处绝尘嚣，千古佳名号洞霄。地锁九峰形屈曲，擎天一柱势岧峣。凤鸣怪石仙岩邃，蛟舞流泉涧壑遥。幸有飞升遗迹在，便须骑鹤快扶摇。
游洞霄宫
作者：余愚
朝代：宋

琳宫胜处绝尘嚣，千古佳名号洞霄。
地锁九峰形屈曲，擎天一柱势岧峣。
凤鸣怪石仙岩邃，蛟舞流泉涧壑遥。
幸有飞昇遗迹在，便须骑鹤快扶摇。
游洞霄宮
作者：余愚
朝代：宋

琳宮勝處絕塵囂，千古佳名號洞霄。
地鎖九峰形屈曲，擎天一柱勢岧嶢。
鳳鳴怪石仙巖邃，蛟舞流泉澗壑遥。
幸有飛昇遺跡在，便須騎鶴快扶摇。
藜厅
作者：余授
朝代：宋
体裁：五言绝句

神僧曾西征，目览江山异。深林植杖藜，他日成州治。
藜廳
作者：余授
朝代：宋

神僧曾西征，目覽江山異。
深林植杖藜，他日成州治。
詩一首
作者：余授
朝代：宋

絕塞邛崍外，偏城越巂東。
山含初夏雪，林偃夕陽風。
地僻無參謁，民淳少訟爭。
睡餘兵放教，衙退吏歸耕。
诗一首
作者：余授
朝代：宋

绝塞邛崃外，偏城越巂东。
山含初夏雪，林偃夕阳风。
地僻无参谒，民淳少讼争。
睡余兵放教，衙退吏归耕。
诗一首
作者：余授
朝代：宋

绝塞邛崃外，偏城越巂东。山含初夏雪，林偃夕阳风。地僻无参谒，民淳少讼争。睡馀兵放教，衙退吏归耕。
曹娥江
作者：余晦
朝代：宋
体裁：七言绝句

男儿尽有移忠事，何处芳名不此侔。今日扁舟赋归去，心如秋月印江流。
曹娥江
作者：余晦
朝代：宋

男兒儘有移忠事，何處芳名不此侔。
今日扁舟賦歸去，心如秋月印江流。
句
作者：余某
朝代：宋

此生待足何时足，未老得闲方是闲。
句
作者：余某
朝代：宋

此生待足何時足，未老得閑方是閑。
小桃红
作者：余桂英
朝代：宋

芳草连天春。斜日明汀渚。懊恨东风，恍如春梦，匆匆又去。早知人、酒病更诗愁，镇轻随飞絮。
宝镜空留恨，筝雁浑无据。门外当时，薄情流水，如今何处。正相思、望断碧山云，又莺啼晚雨。
小桃红·连理枝·芳草连天暮
作者：余桂英
朝代：宋
体裁：词

芳草连天暮。斜日明汀渚。懊恨东风，恍如春梦，匆匆又去。早知人、酒病更诗愁，镇轻随飞絮。宝镜空留恨，筝雁浑无据。门外当时，薄情流水，如今何处。正相思、望断碧山云，又莺啼晚雨。
句
作者：余洪道
朝代：宋

世上声名无买处，人间官职有来时。须知凡卉空千万，不似寒花只两三。著心计较般般错，退步思量事事宽。
句·其一
作者：余洪道
朝代：宋

世上声名无买处，人间官职有来时。
句·其一
作者：余洪道
朝代：宋

世上聲名無買處，人間官職有來時。
句·其三
作者：余洪道
朝代：宋

着心计较般般错，退步思量事事宽。
句·其三
作者：余洪道
朝代：宋

著心計較般般錯，退步思量事事寬。
句·其三
作者：余洪道
朝代：宋

著心计较般般错，退步思量事事宽。
句·其二
作者：余洪道
朝代：宋

須知凡卉空千萬，不似寒花只兩三。
句·其二
作者：余洪道
朝代：宋

须知凡卉空千万，不似寒花只两三。
奉和御制上巳日赐宴二首
作者：余深
朝代：宋

晴日氛暄埽，都人祓禊初。湛恩施雨露，清宴集冠裾。风织波纹细，晴牵柳线舒。太平多盛事，恩许乐于胥。纪元新历布，修禊暮春初。恺乐传恩斝，荣光动拜裾。宸章争日丽，圣泽与阳舒。欲识天临远，殊方属象胥。
奉和御制上巳日赐宴二首·其一
作者：余深
朝代：宋
体裁：五言律诗

晴日氛暄埽，都人祓禊初。湛恩施雨露，清宴集冠裾。风织波纹细，晴牵柳线舒。太平多盛事，恩许乐于胥。
奉和御制上巳日赐宴二首·其二
作者：余深
朝代：宋
体裁：五言律诗

纪元新历布，修禊暮春初。恺乐传恩斝，荣光动拜裾。宸章争日丽，圣泽与阳舒。欲识天临远，殊方属象胥。
奉和御制中伏入延福宫纳凉
作者：余深
朝代：宋
体裁：七言律诗

节逢中伏许休閒，锡宴清都绛阙间。俯仰自惊希世遇，低徊终愧异恩颁。连云竹影含风远，扑面荷香拥棹还。施厚眷深知未报，独怜疲瘁已衰颜。
奉和御制佑神观观灯从驾
作者：余深
朝代：宋
体裁：七言律诗

月华迎仗翠舆还，冉冉春光暖破寒。莲炬浮云星汉远，鳌峰彻夜烛龙盘。况逢节好民风乐，自是祥多国祚安。万井讴歌归圣德，年年长拥路旁看。
奉和御制宣召游龙德西园
作者：余深
朝代：宋
体裁：七言绝句

禁籞秋光睹物华，飘然清思浩无涯。沙边桥下浅深水，岸侧竹间红白花。
奉和御制御楼及睿谟殿观灯
作者：余深
朝代：宋

觚棱金碧雪消残，灯火东风破暮寒。扇影开云瞻日表，月华如露泛仙盘。天颜有喜同游豫，雅俗多欢乐治安。航海陪臣惊远目，蓬瀛今向帝城看。元宵欲近腊光残，宫殿森严夜气寒。金碧相辉花影动，云烟低覆瑞光盘。臣心共庆千龄会，国势方隆九鼎安。宝祚化成天上事，恍疑身在梦中看。
奉和御制御楼及睿谟殿观灯·其一
作者：余深
朝代：宋
体裁：七言律诗

觚棱金碧雪消残，灯火东风破暮寒。扇影开云瞻日表，月华如露泛仙盘。天颜有喜同游豫，雅俗多欢乐治安。航海陪臣惊远目，蓬瀛今向帝城看。
奉和御制御楼及睿谟殿观灯·其二
作者：余深
朝代：宋
体裁：七言律诗

元宵欲近腊光残，宫殿森严夜气寒。金碧相辉花影动，云烟低覆瑞光盘。臣心共庆千龄会，国势方隆九鼎安。宝祚化成天上事，恍疑身在梦中看。
奉和御制睿谟殿赐宴
作者：余深
朝代：宋

睿谟赐宴预英良，翠辇鸣鞘出紫房。
阆苑羣仙环帝所，洞庭万橘荐秋香。
芬芳殽实容饕腹，咫尺天威许捧觞。
日暮归来自天上，恍然尘虑顿消忘。
奉和御制睿谟殿赐宴
作者：余深
朝代：宋

睿谟赐宴预英良，翠辇鸣鞘出紫房。阆苑群仙环帝所，洞庭万橘荐秋香。芬芳殽实容饕腹，咫尺天威许捧觞。日暮归来自天上，恍然尘虑顿消忘。
奉和御制禁苑花开社日锡宴秾华阁
作者：余深
朝代：宋

蓬壶何幸又重来，湛露浓恩宴喜开。延福宫中听度曲，仙桃花下许传杯。文杏夭桃次第开，宣游叨豫赏花来。饮归帝所层城暮，恍若钧天一梦回。阆山萦绕锁春风，竹密花深隐映中。行到夹城催锡宴，秾华西畔看繁红。
奉和御制禁苑花开社日锡宴秾华阁·其一
作者：余深
朝代：宋
体裁：七言绝句

蓬壶何幸又重来，湛露浓恩宴喜开。延福宫中听度曲，仙桃花下许传杯。
奉和御制禁苑花开社日锡宴秾华阁·其三
作者：余深
朝代：宋

阆山萦绕锁春风，竹密花深隐映中。行到夹城催锡宴，秾华西畔看繁红。
奉和御制禁苑花开社日锡宴秾华阁·其三
作者：余深
朝代：宋

阆山萦绕锁春风，竹密花深隠映中。
行到夹城催锡宴，秾华西畔看繁红。
奉和御制禁苑花开社日锡宴秾华阁·其二
作者：余深
朝代：宋
体裁：七言绝句

文杏夭桃次第开，宣游叨豫赏花来。饮归帝所层城暮，恍若钧天一梦回。
奉和御制重阳宴西园
作者：余深
朝代：宋
体裁：七言绝句

黄英紫蕊映雕觞，拂拂风生酒面光。佳节难逢恩更厚，坐令秋律变春阳。
奉和御制颁赐荔枝
作者：余深
朝代：宋

结实宁辞火后山，移根今照日华丹。来从南海航千里，赐比西山药一丸。封植自怜依禁籞，芬芳无复耀幽兰。万年枝上风光别，尝奉宣和燕暇看。
奉和御制颁赐荔枝
作者：余深
朝代：宋

结实宁辞火后山，移根今照日华丹。
来从南海航千里，赐比西山药一丸。
封植自怜依禁籞，芬芳无復耀幽兰。
万年枝上风光别，尝奉宣和燕暇看。
奉和御制龙池
作者：余深
朝代：宋
体裁：七言绝句

万国恩波浸太平，清风和气入欢声。一诗荣遇真千载，共庆壬辰值此生。
奉和御製上巳日賜宴二首·其一
作者：余深
朝代：宋

晴日氛暄埽，都人祓禊初。
湛恩施雨露，清宴集冠裾。
風織波紋細，晴牽柳線舒。
太平多盛事，恩許樂于胥。
奉和御製上巳日賜宴二首·其二
作者：余深
朝代：宋

紀元新曆布，修禊暮春初。
愷樂傳恩斝，榮光動拜裾。
宸章爭日麗，聖澤與陽舒。
欲識天臨遠，殊方屬象胥。
奉和御製中伏入延福宮納凉
作者：余深
朝代：宋

節逢中伏許休閒，錫宴清都絳闕間。
俯仰自驚希世遇，低徊終愧異恩頒。
連雲竹影含風遠，撲面荷香擁棹還。
施厚眷深知未報，獨憐疲瘁已衰顔。
奉和御製佑神觀觀燈從駕
作者：余深
朝代：宋

月華迎仗翠輿還，冉冉春光暖破寒。
蓮炬浮雲星漢遠，鼇峰徹夜燭龍盤。
况逢節好民風樂，自是祥多國祚安。
萬井謳歌歸聖德，年年長擁路旁看。
奉和御製宣召遊龍德西園
作者：余深
朝代：宋

禁籞秋光睹物華，飄然清思浩無涯。
沙邊橋下淺深水，岸側竹間紅白花。
奉和御製御樓及睿謨殿觀燈·其一
作者：余深
朝代：宋

觚稜金碧雪消殘，燈火東風破暮寒。
扇影開雲瞻日表，月華如露泛仙盤。
天顔有喜同遊豫，雅俗多歡樂治安。
航海陪臣驚遠目，蓬瀛今向帝城看。
奉和御製御樓及睿謨殿觀燈·其二
作者：余深
朝代：宋

元宵欲近臘光殘，宮殿森嚴夜氣寒。
金碧相輝花影動，雲烟低覆瑞光盤。
臣心共慶千齡會，國勢方隆九鼎安。
寶祚化成天上事，恍疑身在夢中看。
奉和御製睿謨殿賜宴
作者：余深
朝代：宋

睿謨賜宴預英良，翠輦鳴鞘出紫房。
閬苑羣仙環帝所，洞庭萬橘薦秋香。
芬芳殽實容饕腹，咫尺天威許捧觴。
日暮歸來自天上，恍然塵慮頓消忘。
奉和御製禁苑花開社日錫宴穠華閣·其一
作者：余深
朝代：宋

蓬壺何幸又重來，湛露濃恩宴喜開。
延福宮中聽度曲，仙桃花下許傳盃。
奉和御製禁苑花開社日錫宴穠華閣·其三
作者：余深
朝代：宋

閬山縈繞鎖春風，竹密花深隠映中。
行到夾城催錫宴，穠華西畔看繁紅。
奉和御製禁苑花開社日錫宴穠華閣·其二
作者：余深
朝代：宋

文杏夭桃次第開，宣遊叨豫賞花來。
飲歸帝所層城暮，恍若鈞天一夢回。